การประกอบธุรกิจ

1.  ลักษณะของผลิตภัณฑ์หรือบริการ

  บริษัท โกลบอล คอนเน็คชั่นส์ จำกัด (มหาชน) แบ่งธุรกิจ ออกเป็น 3 หน่วยธุรกิจหลัก คือ

1.  หน่วยธุรกิจ Commodity Polymer

2.  หน่วยธุรกิจ Specialty and Engineering Polymer

3.  หน่วยธุรกิจ Specialty Chemical

  แผนผังแสดงการจัดโครงสร้างองค์กรตามหน่วยธุรกิจ (Business Unit) และหน่วยธุรกิจย่อย
  (Sub Business Unit) สามารถแสดงได้ดังนี้

[]

1.  หน่วยธุรกิจ Commodity Polymer

  หน่วยธุรกิจ Commodity Polymer
  เป็นหน่วยธุรกิจที่ดูแลสินค้าประเภทวัตถุดิบพื้นฐานที่มีความเปลี่ยนแปลงราคาค่อนข้างสูง
  โดยสินค้าประเภทนี้จะเป็นสินค้าที่มีการซื้อขายคล่องตัว ทำให้มีปริมาณและมูลค่าการขายที่สูง
  โดยมากกว่า 50% ของยอดขายในหน่วยธุรกิจนี้จะอยู่ในรูปเครดิตทางการค้าไม่เกิน 30 วัน
  หน่วยธุรกิจ Commodity Polymer สามารถแบ่งหน่วยธุรกิจออกเป็น 3 หน่วยธุรกิจย่อย ได้แก่

1.  หน่วยธุรกิจย่อยที่ 1 (SBU 1.1) ด้าน Polyolefin ประกอบด้วย Polyethylene Resin
    (HDPE, LLDPE, LDPE) และ Polypropylene (PP) RESIN

  หน่วยธุรกิจนี้จะดูแลสินค้าทางด้าน Polyethylene และ Polypropylene
  ซึ่งเป็นวัตถุดิบส่วนใหญ่ที่ใช้ในอุตสาหกรรมบรรจุภัณฑ์ เช่น ถุงพลาสติก ขวดบรรจุภัณฑ์
  ซัพพลายเออร์รายใหญ่ ในหน่วยธุรกิจนี้ ได้แก่ บริษัท เอสซีจี พลาสติกส์ จำกัด
  ซึ่งเป็นบริษัทที่รับผิดชอบการขายสินค้าในกลุ่มปิโตรเคมีของ บมจ. ปูนซิเมนต์ไทย
  ที่เป็นผู้ผลิตสินค้าประเภท PE/PP ที่มีกำลังการผลิตประมาณ 1.3 ล้านตันต่อปี
  ซึ่งใหญ่ที่สุดในประเทศไทยและใหญ่ที่สุดในกลุ่มประเทศอาเซียน ทั้งนี้ ในปี 2551 และ ปี 2552
  บริษัทฯ มียอดซื้อสินค้าจากบริษัท เอสซีจี พลาสติกส์ จำกัด สูงสุดโดยคิดเป็นร้อยละ 50 และ 56
  ของยอดซื้อทั้งหมดของบริษัทฯ ตามลำดับ

2.  หน่วยธุรกิจย่อยที่ 2 (SBU 1.2) ด้านสินค้า PVC, PET และ PU

  หน่วยธุรกิจนี้จะดูแลสินค้า PVC ทั้งในรูปแบบของ PVC RESIN
  ที่ต้องผสมกับวัตถุดิบอื่นก่อนนำมาแปรรูปและ PVC Compound ที่สามารถนำมาแปรรูปได้โดยตรง
  บริษัทฯ เป็นตัวแทนจำหน่ายของ บมจ. ไทยพลาสติกและเคมีภัณฑ์ ซึ่งเป็นผู้ผลิต PVC
  รายใหญ่ที่สุดในประเทศไทยและรายใหญ่ที่สุดในอาเซียน และ บจก. ริเก้น (ไทยแลนด์)
  ซึ่งเป็นบริษัทร่วมทุนระหว่างบริษัทไทยพลาสติกฯ และริเก้นจากประเทศญี่ปุ่น ที่เน้นตลาดระดับบน
  สินค้าในกลุ่มนี้จะถูกจำหน่ายให้กับผู้แปรรูปสินค้าประเภทหนังเทียม, สายไฟ, สายน้ำเกลือ,
  ขวด, รองเท้า, ฟิล์ม, ท่อ งานก่อสร้าง ชิ้นส่วนเครื่องใช้ไฟฟ้า
  จนถึงงานประเภทอิเล็กทรอนิกส์และอุตสาหกรรมยานยนต์ ส่วนสินค้า PET บริษัทฯ
  ได้เป็นตัวแทนจำหน่ายของ บจก. ไทยเพ็ทเรซิน ซึ่งเป็นบริษัทร่วมทุนระหว่าง บมจ.
  ปูนซิเมนต์ไทย กับ Mitsui Chemical Inc. และ Toray Industries Inc.
  สินค้าในกลุ่มนี้จะถูกจำหน่ายให้กับโรงงานผลิต PET
  สำหรับบรรจุภัณฑ์อาหารและเครื่องดื่มในรูปขวดหรือแผ่น เช่น ขวดน้ำดื่ม, ขวดน้ำมันพืช และแผ่น
  sheet เพื่อนำไป vacuum เป็นแก้วน้ำ เป็นต้น นอกจากนี้ บริษัทฯ ยังได้เป็นตัวแทนจำหน่าย
  PU ของ บจก.ไออาร์พีซี โพลีออล ด้วย โดยจะเน้นตลาดในกลุ่มรองเท้าและถังแช่เป็นหลัก

3.  หน่วยธุรกิจย่อยที่ 3 (SBU 1.3) ด้าน Specialty Polyolefin ประกอบด้วย PE, PP,
    EVA เกรดพิเศษ

  บริษัทฯ เป็นตัวแทนจำหน่ายสินค้าเกรดพิเศษคือ LLDPE C8 C8Mettalocene Plastomer
  ซึ่งเป็นสินค้าของ Dow Chemical ร่วมทุนกับ บจก.เอสซีจี พลาสติกส์
  เหมาะสำหรับงานฟิลม์หลายชั้น ที่ต้องการคุณสมบัติการใช้งานที่แตกต่างกัน

  นอกจากนี้ บริษัทฯ ยังมีการนำเข้า PE/PP
  จากซัพพลายเออร์ต่างประเทศในเกรดที่ผู้ผลิตในไทยยังผลิตไม่ได้
  หรือผลิตได้แต่คุณภาพไม่ตรงตามความต้องการของลูกค้า
  รวมถึงการให้บริการลูกค้าโดยจัดหาวัตถุดิบให้ลูกค้านำมาผลิตสินค้าสำเร็จรูปเพื่อการส่งออก
  โดยบริษัทฯ จะได้รับค่าบริการจากการจัดหา (Commission fee) จากผู้ผลิตจากต่างประเทศ
  โดยค่าบริการนี้จะแตกต่างจากการเป็นตัวแทนจำหน่ายตรงที่ บริษัทฯ
  ไม่ต้องรับความเสี่ยงจากการปล่อยสินเชื่อให้แก่ลูกค้า
  โดยผู้ผลิตจากต่างประเทศจะส่งสินค้าให้กับลูกค้าและเก็บเงินกับลูกค้าโดยตรง ในขณะที่บริษัทฯ
  จะทำหน้าที่เพียงเป็นตัวกลางประสานงานระหว่างผู้ผลิตจากต่างประเทศกับลูกค้า

2.  หน่วยธุรกิจ Specialty and Engineering Polymer

  หน่วยธุรกิจ Specialty and Engineering Polymer
  จะดูแลสินค้าในกลุ่มโพลีเมอร์ที่ไม่ได้ครอบคลุมในหน่วยธุรกิจ Commodity
  ส่วนใหญ่สินค้าเป็นสินค้าที่มีลักษณะเฉพาะ มีคุณสมบัติแข็งแรง ทนทาน ทนความร้อน และสารเคมี
  เหมาะสำหรับการใช้งานในอุตสาหกรรมรถยนต์ อิเล็กทรอนิกส์ เครื่องใช้ไฟฟ้า เป็นต้น
  หน่วยธุรกิจ Specialty and Engineering Polymer สามารถแบ่งหน่วยธุรกิจออกเป็น 3
  หน่วยธุรกิจย่อย ได้แก่

1.  หน่วยธุรกิจย่อยที่ 1 (SBU 2.1) Engineering Plastic และ Synthetic Rubber

  หน่วยธุรกิจย่อยที่ 1 นี้ดูแลสินค้าประเภท พลาสติกวิศวกรรม และยางสังเคราะห์
  โดยซัพพลายเออร์ที่บริษัทฯ เป็นตัวแทนจำหน่ายในหน่วยธุรกิจนี้ ได้แก่

-   Dupont Engineering Plastic
    เป็นบริษัทเคมีภัณฑ์ชั้นนำของโลกซึ่งมีชื่อเสียงในด้านนวัตกรรมที่ล้ำหน้า และมีความเป็นมากว่า
    200 ปี โดยเฉพาะเม็ดพลาสติกภายใต้ชื่อการค้า Zytel (Polyamide หรือ Nylon),
    Delrin (Polyacetal หรือ Pom) 2 ผลิตภัณฑ์นี้ Dupont
    เป็นผู้นำตลาดที่มีกำลังการผลิตสูงสุดและมีฐานการผลิตกระจายอยู่ทั่วโลก ทั้งยุโรป อเมริกา
    และเอเชีย ซึ่งฐานการผลิตในภูมิภาคเอเชียอยู่ที่ประเทศสิงคโปร์ จีน เกาหลี และญี่ปุ่น
    นอกจากนี้ยังมีสินค้าอีกหลายชนิดที่บริษัท ทำตลาด เช่น CRASTIN (PBT), HYTREL
    (TEEE), RYNITE (PET) และ THERMX (PCT)
    ซึ่งเป็นวัสดุที่ใช้ในการขึ้นรูปชิ้นงานพลาสติกในอุตสาหกรรมหลากหลาย
    บางชนิดทนความร้อนได้สูงมากจึงสามารถใช้ในอุตสาหกรรมยานยนต์, เครื่องใช้ไฟฟ้า
    อิเล็กทรอนิกส์ และ งานทดแทนเหล็กบางประเภทได้ เป็นต้น

-   SABIC Innovative Plastic (Thailand) Co., Ltd. (เดิมชื่อG.E Plastic)
    เป็นหนึ่งในบริษัทชั้นนำของโลก ที่มีสินค้าและบริการหลากหลายโดยบริษัทฯ
    ทำหน้าที่เป็นหนึ่งในผู้จัดจำหน่ายสินค้าของ SABIC
    ซึ่งสินค้าหลักที่ทำการจัดจำหน่ายก็เป็นสินค้าในกลุ่มของพลาสติกวิศวกรรม เช่น สินค้า PC,
    PPO และ PEI ซึ่งเป็นสินค้าที่ใช้เพื่อทำฝาครอบไฟหน้ารถยนต์, ชิ้นส่วนภายในห้องโดยสาร,
    ฝาครอบโคมไฟถนน, สวิทซ์, อุปกรณ์ในงานเครื่องใช้ไฟฟ้าหลายประเภท
    ซึ่งสินค้าเหล่านี้จะจำหน่ายไปยังอุตสาหกรรมยานยนต์, เครื่องใช้ไฟฟ้าและอิเล็กทรอนิกส์
    เป็นหลักเช่นกัน

-   Chisso Corporation เป็นบริษัทญี่ปุ่นซึ่งชำนาญในการผลิตพลาสติกผสม (Compounding
    Plastic) เช่น พลาสติกที่มีการผสมสารหน่วงการติดไฟ (Flame Retardant) ใน
    Polypropylene (PP), พลาสติกเสริมแรงด้วยใยแก้ว (PP ผสม Long Glass Fiber)
    ซึ่งมีคุณสมบัติเสริมให้ PP มีความแข็งแกร่ง และแข็งแรงมากกว่า PP ทั่วไป
    และสินค้าที่ใช้ทำความสะอาดภายในเครื่องจักรที่ใช้ในการผลิตเมื่อต้องการเปลี่ยนสีหรือชนิดของ
    Polymer โดยมีชื่อทางการค้าว่า “Z Clean” ซึ่งเป็นสารทำความสะอาดในกระบอกหลอม
    (EXTRUDER) ของเครื่องแปรรูปพลาสติก โดยจัดจำหน่ายให้กับโรงงานพลาสติกขึ้นรูปทั่วไป

-   ExxonMobil เป็นผู้ผลิตปิโตรเลียมและปิโตรเคมีที่ใหญ่ที่สุดในโลก สินค้าในกลุ่ม Synthetic
    Rubber ที่บริษัทดูแล ได้แก่ EPDM และ BUTYL Rubber
    ซึ่งเป็นวัตถุดิบที่นำไปผลิตเป็นชิ้นงานยางที่ใช้ในอุตสาหกรรมก่อสร้าง
    ,อุปกรณ์และเครื่องใช้ไฟฟ้า และ ยานยนต์ ปัจจุบัน ExxonMobil เป็นผู้ผลิต EPDM และ
    BUTYL Rubber ที่มีกำลังการผลิตใหญ่ที่สุดในโลก
    สินค้าในกลุ่มนี้จะถูกจำหน่ายไปยังโรงงานแปรรูปยางสังเคราะห์ ผู้ผลิตยางรถยนต์
    โดยธุรกิจนี้ของ ExxonMobil
    ยังคงเป็นธุรกิจที่มีอนาคตและมีอัตราการเติบโตสูงอย่างต่อเนื่อง

    1.  หน่วยธุรกิจย่อยที่ 2 (SBU 2.2) Thermoplastic Elastomers และ
        Transparency Plastic

  สินค้าในหน่วยธุรกิจนี้แบ่งออกเป็น 2 กลุ่มหลัก คือ กลุ่มพลาสติกกึ่งยาง หรือ Thermo plastic
  / Elastomers กับกลุ่มที่เป็นพลาสติกใสซึ่งจำหน่ายไปยังอุตสาหกรรมบรรจุภัณฑ์
  โดยเฉพาะเครื่องสำอางและผลิตภัณฑ์ดูแลความงาม (Personal Care Product) โดยบริษัท
  มีซัพพลายเออร์หลักได้แก่

-   ExxonMobil Chemical (ในส่วน Specialty Elastomer- TPV)
    เป็นเม็ดพลาสติกที่มีคุณสมบัติเหมือนยางสังเคราะห์คือ ทนสารเคมี ทนความร้อนได้ดี
    ในขณะที่สามารถทำการขึ้นรูปได้เหมือนพลาสติกทั่วไป ใช้ชื่อทางการค้า SANTOPRENE
    นิยมนำไปใช้ในอุตสาหกรรมยานยนต์ เครื่องใช้ไฟฟ้า และสินค้าอุปโภค เช่น
    ยางกันฝุ่นสำหรับรถยนต์ ด้ามจับแปรงสีฟัน เป็นต้น

-   ExxonMobil Chemical (ในส่วน Specialty Elastomer- Plastomer)
    เป็นพลาสติกกึ่งยางอีกกลุ่มที่ยังเป็นกลุ่มใหม่ของ ExxonMobil คือ Metalocene PE และ
    PP โดยมีชื่อทางการค้าว่า EXACT และ VISTAMAXX ตามลำดับ
    ซึ่งสามารถนำมาใช้ปรับปรุงคุณสมบัติของ Polymer ต่าง ๆ ให้มีความอ่อนนุ่ม เหนียว
    ทนความเย็นดีขึ้น เพิ่มความสามารถในการรับแรงกระแทก (Impact Modifier)
    และนอกจากนำไปใช้ปรับปรุงคุณสมบัติของ Polymer แล้วสินค้าในกลุ่มนี้ก็ยังสามารถใช้ทดแทน
    EVA และ PVC-Soft ได้ในบาง Application อันเนื่องมาจากข้อจำกัดในการกีดกัน PVC
    ในสินค้าส่งออกบางประเภทอีกด้วย

-   Eastman Chemical (ในส่วน Transparency Product) Eastman Chemical
    เดิมเป็นส่วนหนึ่งของ Eastman Kodak โดยสินค้ามี 2 กลุ่มหลัก คือ Copolyester และ
    Cellulose Polymer โดย Copolyester นิยมใช้ในอุตสาหกรรมบรรจุภัณฑ์ เครื่องสำอาง
    ที่เน้นความใสและรูปลักษณ์ของบรรจุภัณฑ์เป็นพลาสติกที่ได้รับการยอมรับว่าเป็นมิตรกับสิ่งแวดล้อม
    เนื่องจากสามารถใช้สัญลักษณ์รีไซเคิลเบอร์ 1 ได้
    นอกจากนี้ยังสามารถนำไปใช้ในอุตสาหกรรมเครื่องเขียน เครื่องมือช่าง ในขณะที่
    Cellulose Polymer เป็นพลาสติกที่ผลิตมาจากเยื่อไม้ธรรมชาติ ตลาดนี้มีผู้เล่นน้อยรายโดย
    Eastman เป็นผู้เล่นรายหลักในตลาดโลก

-   Cabot Plastics ในธุรกิจ แม่สี สีดำ (Black Color Masterbatch) และ
    พลาสติกกึ่งนำไฟฟ้า (Conductive Polymer) Cabot Plastics
    มีฐานการผลิตอยู่ในประเทศอังกฤษ, ฮ่องกง และเป็นบริษัทที่ค้นพบขบวนการผลิต Carbon
    Black รายแรกและปัจจุบันยังคงเป็นผู้ผลิตรายใหญ่ที่สุดในโลก โดยนอกจากเม็ดสีดำ (Black
    Masterbatch) ที่เป็นสินค้าที่ใช้สำหรับเติมแต่งพลาสติกให้มีสีดำแล้ว Cabot Plastic
    ยังมีพลาสติกกึ่งนำไฟฟ้า (Conductive Polymer)
    ซึ่งเป็นสินค้าเฉพาะในอุตสาหกรรมอิเล็กทรอนิกส์
    และสินค้าที่ต้องการเพิ่มความปลอดภัยด้านการนำไฟฟ้า (Safety Part) มีกลุ่มลูกค้าเฉพาะ
    มีขนาดของธุรกิจไม่ใหญ่มากนัก
    แต่ผู้ที่อยู่ในธุรกิจนี้จะต้องมีความรู้ความเข้าใจเฉพาะสาขานี้อย่างลึกซึ้ง
    ซึ่งคู่แข่งในธุรกิจนี้มีไม่มากเช่นกัน

    1.  หน่วยธุรกิจย่อยที่ 3 (SBU 2.3) Styrenic Plastic

  หน่วยธุรกิจนี้ดูแลสินค้าหลากหลายเกือบครบทุกชนิดที่มีจำหน่ายในอุตสาหกรรม Styrenic
  Plastic ซึ่งได้แก่ GPPS, HIPS, SAN, ABS, ASA, TABS, SBS, SMMA, PMMA, PC
  และ PC/ABS และยังรวมถึงสินค้าประเภทยางสังเคราะห์ SSBR
  โดยพลาสติกแต่ละชนิดมีคุณสมบัติและการใช้งานที่แตกต่างกันไป ตัวอย่างเช่น งานบรรจุภัณฑ์,
  ส่วนตกแต่งเสื้อผ้า (ไม้แขวนเสื้อ), ของเล่น, ส่วนประกอบรถยนต์, ชิ้นส่วนคอมพิวเตอร์
  เป็นต้น โดยซัพพลายเออร์ที่บริษัทฯ เป็นตัวแทนจำหน่ายได้แก่

-   Siam Polystyrere (บริษัท ร่วมทุนระหว่าง บมจ.ปูนซิเมนต์ไทย และ Dow Chemical
    ผู้ผลิต Polystyrene รายใหญ่ที่สุดในโลก และมีฐานการผลิตในประเทศไทยครบวงจร)
    เป็นผู้ผลิต GPPS และ HIPS

-   Chi Mei Corporation ผู้ผลิต ABS รายใหญ่ที่สุดในโลก, อันดับ 2 ของการผลิต SBR
    ของโลก และอันดับ 3 สำหรับการผลิต Acrylic Polymer
    ในปัจจุบันยังได้ขยายการผลิตไปสู่ Polycarbonate (PC) ซึ่งใช้ในงานผลิตแผ่น CD, VCD,
    Electronics parts, ขวดนม และอื่น ๆ นอกจากนี้ยังได้เพิ่มสินค้าใหม่ ๆ อยู่ตลอดเวลา

-   Denka ผู้ผลิต High Molecular Weight Polystyrene และ SBS ในประเทศญี่ปุ่น
    ซึ่งปัจจุบันได้ขยายกำลังการผลิต High Molecular Weight Polystyrene และ SBS
    มาที่ประเทศสิงคโปร์โดยเริ่มการผลิตเมื่อปลายปี 2549

-   Nova Chemical หนึ่งในผู้ผลิต SMMA รายแรก ๆ
    ของโลกซึ่งเป็นผู้ผลิตในอุตสาหกรรมปิโตรเคมีรายใหญ่ที่สุดในประเทศแคนาดา
    ปัจจุบันได้ย้ายฐานการผลิตไปประเทศสหรัฐอเมริกาใช้ชื่อทางการค้าว่า “NAS” ปัจจุบันบริษัทฯ
    นำเข้าสินค้าจาก Nova Chemical มาจำหน่ายในประเทศไทย
    โดยเป็นสินค้าที่สามารถนำไปใช้ได้ในหลายกลุ่ม เช่น เครื่องใช้ไฟฟ้า, เครื่องแต่งกาย
    และเครื่องใช้ในครัวเรือน เป็นต้น

3.  หน่วยธุรกิจ Specialty Chemicals

  หน่วยธุรกิจ Specialty Chemicals จะดูแลสินค้าประเภทสารเติมแต่ง
  วัตถุดิบในการผลิตกาวอุตสาหกรรมและดูแลสินค้าอื่น ๆ ในตลาดอุตสาหกรรมปิโตรเคมี
  หน่วยธุรกิจ Specialty Chemicals สามารถแบ่งหน่วยธุรกิจออกเป็น 2 หน่วยธุรกิจย่อย
  ได้แก่

1.  หน่วยธุรกิจย่อยที่ 1 (SBU 3.1) สารเติมแต่ง และกาว (Additive & Adhesive)

  หน่วยธุรกิจนี้ แบ่งสินค้าออกเป็น 2 กลุ่มหลัก คือ

-   Additives (สินค้าสารเติมแต่ง) ซึ่งซัพพลายเออร์ที่บริษัทฯ เป็นตัวแทนจำหน่ายหลัก คือ
    สินค้าจากบริษัท BASF (ประเทศไทย) จำกัด สินค้าประเภทสารเติมแต่งนี้
    สามารถจำหน่ายให้กับสายการผลิตของบริษัทในอุตสาหกรรมปิโตรเคมี ได้ตั้งแต่
    ผู้ผลิตเม็ดพลาสติก (เรซิ่น) ผู้ผลิตแม่สีที่เรียกกันว่า Masterbatch และ Compounder
    รวมไปถึง ผู้แปรรูปผลิตภัณฑ์พลาสติก
    โดยสารเติมแต่งนี้จะใช้ร่วมกับวัตถุดิบของอุตสาหกรรมปิโตรเคมีเพื่อให้สินค้านั้น ๆ
    มีคุณสมบัติพิเศษตามที่ต้องการ ตัวอย่างสินค้าของทาง BASF ได้แก่
    สารป้องกันการเกิดปฏิกิริยา Oxidation ของพลาสติก, สารป้องกันรังสี UV,
    สารป้องกันเชื้อราและแบคทีเรีย, สารป้องกันการเกิดไฟฟ้าสถิตย์ เป็นต้น
    โดยในการทำการตลาดสินค้าในกลุ่มนี้ บริษัทฯ
    ไม่ได้ทำหน้าที่เพียงแต่เป็นผู้กระจายสินค้าเท่านั้น
    แต่ยังทำหน้าที่ทุกขั้นตอนของการพัฒนาตลาดตั้งแต่ให้ข้อมูลแนะนำ ร่วมทดลอง
    จนสามารถสร้างความต้องการของสินค้าชนิดดังกล่าวขึ้นได้ ซึ่งทางบริษัทฯ
    ได้ร่วมมือกับซัพพลายเออร์อย่างใกล้ชิดในการให้บริการนี้

  นอกจากนี้ในปี 2552 บริษัทยังได้รับการแต่งตั้งจากผู้ผลิตสินค้า สารเติมแต่งอีกแห่ง คือ AKZO
  NOBEL POLYMER CHEMICALS BV ซึ่งเป็นบริษัทในกลุ่มของ AkzoNobel
  จากประเทศเนเธอร์แลนด์ โดยที่สินค้าในกลุ่มของ AKZO NOBEL POLYMER CHEMICALS BV
  เป็นสารเติมแต่งที่ไม่ทับซ้อนกับของบริษัท BASF (ประเทศไทย) จำกัด
  ในขณะเดียวกันทำให้บริษัทมีฐานลูกค้าเพิ่มขึ้นได้

-   สินค้าชนิดที่สองในหน่วยธุรกิจนี้ คือ Adhesive (กาว) ซึ่งเป็นวัตถุดิบที่ใช้ผลิตกาวร้อน (Hot
    Melt Adhesive)
    ที่ช่วยการยึดติดของงานโดยทำให้กาวละลายด้วยความร้อนแล้วทาลงบนพื้นผิวที่ต้องการจะยึดติดให้อยู่ในลักษณะที่ต้องการ
    บริษัทผู้ผลิตที่เป็นซัพพลายเออร์หลักของบริษัทฯ คือ ExxonMobil Chemical (AIB)
    ซึ่งเป็นผู้ผลิตหลักของวัตถุดิบสำหรับกาว Hot melt ที่ใช้ในงานประเภท Packaging, Book
    Binder , Pressure Sensitive Adhesive Tape (PSA) หรือเทปกาว รวมถึง
    สีทาถนน ซึ่ง ExxonMobil Chemical เป็นผู้ผลิตรายใหญ่ที่สุดในโลกทั้ง Petroleum
    Resin และ EVA Copolymer โดยที่บริษัทฯ เป็นตัวแทนจำหน่ายผลิตภัณฑ์ของ บริษัท
    ExxonMobil Chemical ในตลาดนี้แต่เพียงผู้เดียวในประเทศไทย

    1.  หน่วยธุรกิจย่อยที่ 2 (SBU 3.2) ตลาดอุตสาหกรรมปิโตรเคมีและ Intermediate

  หน่วยธุรกิจนี้จะต่างจากหน่วยธุรกิจย่อยอื่น
  โดยหน่วยธุรกิจนี้จะกำหนดขอบเขตของตลาดแล้วจึงพิจารณาสินค้าที่มีศักยภาพ
  ต่างจากหน่วยธุรกิจอื่นที่พิจารณาตัวสินค้าเป็นหลัก โดยหน่วยธุรกิจนี้แบ่งตลาดเป็น 2 ส่วน คือ
  อุตสาหกรรมปิโตรเคมี ซึ่งครอบคลุมตั้งแต่โรงกลั่นน้ำมัน Cracker และผู้ผลิตเม็ดพลาสติก
  (เรซิ่น) โดยบริษัทฯ
  จะจัดหาสินค้าให้กับบริษัทในกลุ่มอุตสาหกรรมปิโตรเคมีนี้ตั้งแต่บริษัทที่อยู่ต้นน้ำจนถึงบริษัทที่อยู่ปลายน้ำ
  ตลาดสินค้าอีกส่วนหนึ่ง คือ ตลาด Intermediate ได้แก่ บริษัทที่นำ เม็ดพลาสติก (Resin)
  มาปรับปรุง เปลี่ยนแปลงเพื่อนำไปใช้ผลิตต่อ ได้แก่ Masterbatch producer ,
  Compounder โดยสินค้าในกลุ่มนี้ได้แก่

-   Specialty Chemicals ของ Chevron Phillips Chemical กลุ่มลูกค้าที่สำคัญคือ
    ผู้ผลิตเม็ดพลาสติก และโรงกลั่นน้ำมัน

-   Fiber Glass ของ Owens Corning ผู้ผลิตใยแก้วรายใหญ่ที่สุดในโลก
    มีฐานการผลิตในสหรัฐและเกาหลีใต้ ซึ่งใช้ในการเพิ่มคุณสมบัติของ Polymer
    ให้มีความแข็งแรง และทนความร้อนดีขึ้น

-   Talcum และ Zinc borate ของ Rio Tinto Mineral บริษัทที่เป็นเจ้าของเหมือง
    Talcum ที่ใหญ่ที่สุดในโลก ซึ่งใช้ในอุตสาหกรรมยางและ Plastic
    ทำหน้าที่ปรับปรุงคุณภาพและใช้เป็นสารเติมแต่งและเสริมแรงในการแปรรูปพลาสติก

  นอกจากนี้ หน่วยธุรกิจนี้ยังดูแลสินค้าอื่น ๆ อีกด้วย เช่น Butadiene Rubber, Nanoclay
  ซึ่งการทำธุรกิจสำหรับสินค้าในกลุ่มนี้ยังเป็นผลให้เกิดความเข้าใจในภาพรวมและความสัมพันธ์ในอุตสาหกรรมปิโตรเคมี
  ได้ลึกซึ้งขึ้น

  ตารางแสดงตัวอย่างรายชื่อผลิตภัณฑ์และลักษณะการนำไปใช้งาน

+--------+---------------------------+--------------------------------+
| อักษรย่อ | คำเต็ม                     | ตัวอย่างลักษณะการนำไปใช้งาน        |
+========+===========================+================================+
| PP     | POLYPROPYLENE             | ถุงร้อน กระสอบ เครื่องใช้ในครัวเรือน  |
|        |                           | เครื่องใช้ไฟฟ้า ชิ้นส่วนในรถยนต์       |
|        |                           | หลอดกาแฟ ลังอุตสาหกรรม           |
|        |                           | เปลือกแบตเตอรี่รถยนต์              |
+--------+---------------------------+--------------------------------+
| PE     | POLYETHYLENE              | ถุงพลาสติก, ฟิล์มหด, บรรจุภัณฑ์       |
|        | (HDPE/LLDPE/LDPE)         |                                |
+--------+---------------------------+--------------------------------+
| HDPE   | HIGH DENSITY POLYETHYLENE | เชือก แหอวน ขวดบรรจุภัณฑ์ Pallet   |
|        |                           | ถุงหูหิ้ว ถัง ลังอุตสาหกรรม           |
+--------+---------------------------+--------------------------------+
| LLDPE  | LINEAR LOW DENSITY        | บรรจุภัณฑ์ชนิดอ่อน เช่น ถุงอุตสาหกรรม  |
|        | POLYETHYLENE              | เครื่องใช้ในครัวเรือน               |
+--------+---------------------------+--------------------------------+
| LDPE   | LOW DENSITY POLYETHYLENE  | บรรจุภัณฑ์ชนิดอ่อน เช่น บรรจุภัณฑ์อาหาร |
|        |                           | ถุงซิป,                          |
|        |                           |                                |
|        |                           | ฟิล์มหด, ถุงทั่วไป                  |
+--------+---------------------------+--------------------------------+
| PVC    | POLYVINYL CHLORIDE        | ขวดแชมพู รองเท้า หนังเทียม,        |
|        |                           | ชิ้นส่วนงานอุตสาหกรรมประเภทต่างๆ    |
|        |                           | ท่อน้ำชนิดแข็งและอ่อน               |
+--------+---------------------------+--------------------------------+
| PET    | POLYETHYLENE TEREPTHALATE | ขวดน้ำดื่ม บรรจุภัณฑ์เครื่องสำอาง      |
|        |                           | บรรจุภัณฑ์แบบแผ่น                  |
+--------+---------------------------+--------------------------------+
| TEEE   | THERMOPLASTIC POLYETHER   | ชิ้นส่วนรองเท้ากีฬา ชิ้นส่วนเครื่องกล    |
|        | ESTER ELASTOMER           |                                |
+--------+---------------------------+--------------------------------+
| THERMX | POLYCYCLOHEXAMETHYLENE    | ชิ้นส่วนอิเล็กทรอนิกส์                |
| PCT    | TEREPTHALATE              |                                |
+--------+---------------------------+--------------------------------+
| EPDM   | ETHYLENE PROPYLENE DIENE  | ชิ้นส่วนยานยนต์                    |
|        | MONOMER                   |                                |
+--------+---------------------------+--------------------------------+
| BUTYL  | BUTYL RUBBER              | ชิ้นส่วนยานยนต์ ยางรถยนต์           |
+--------+---------------------------+--------------------------------+
| GPPS   | GENERAL PURPOSE           | เครื่องใช้ในครัวเรือน               |
|        | POLYSTYRENE               | บรรจุภัณฑ์ใช้แล้วทิ้ง                 |
+--------+---------------------------+--------------------------------+
| HIPS   | HIGH IMPACT POLYSTYRENE   | เครื่องใช้ไฟฟ้า                    |
+--------+---------------------------+--------------------------------+
| SAN    | STYRENE ACRYLONITRILE     | บรรจุภัณฑ์ เครื่องสำอาง ไฟแช็ค       |
+--------+---------------------------+--------------------------------+
| ABS    | ACRYLONITRILE BUTADIENE   | ชิ้นส่วนยานยนต์ เครื่องใช้ไฟฟ้า        |
|        | STYRENE                   | อิเล็กทรอนิกส์ ของเล่นเด็ก หมวกกันน็อค |
+--------+---------------------------+--------------------------------+
| TABS   | TRANSPARENT ABS           | ชิ้นส่วนยานยนต์ เครื่องใช้ไฟฟ้า        |
|        |                           | อิเล็กทรอนิกส์                     |
|        |                           | ของเล่นเด็กที่มีลักษณะโปร่งแสง        |
+--------+---------------------------+--------------------------------+
| SBS    | STYRENE BUTADIENE STYRENE | ไม้แขวนเสื้อ แก้วกาแฟชนิดใส         |
+--------+---------------------------+--------------------------------+
| SMMA   | STYRENE                   | เครื่องครัว รองเท้าแฟชั่น            |
|        | METHYLMATHACRYLATE        |                                |
+--------+---------------------------+--------------------------------+
| PMMA   | ACRYLIC POLYMER           | ไฟท้ายรถยนต์ เครื่องใช้ไฟฟ้า         |
+--------+---------------------------+--------------------------------+
| PPS    | POLYPHENYLENE SULFIDE     | อะไหล่ชิ้นส่วนรถยนต์ อิเล็คโทรนิคส์     |
+--------+---------------------------+--------------------------------+
|        | HIGH MOLECULAR WEIGHT     | เครื่องครัว                       |
|        | POLYSTYRENE               |                                |
+--------+---------------------------+--------------------------------+

  โครงสร้างบริษัทฯ และบริษัทในเครือ ณ วันที่ 31 ธันวาคม 2552

  บริษัทฯ ไม่มีบริษัทย่อยและบริษัทร่วม

1.  ภาวะของอุตสาหกรรมและการแข่งขัน

    1.  ภาพรวมอุตสาหกรรม

  เนื่องจากบริษัท โกลบอล คอนเน็คชั่นส์ จำกัด (มหาชน)
  เป็นบริษัทตัวแทนจำหน่ายวัตถุดิบของผู้ผลิตในอุตสาหกรรมพลาสติกและปิโตรเคมีเป็นหลัก ดังนั้น
  ยอดขายของบริษัทฯ จะมีความเกี่ยวโยงกับอุตสาหกรรมพลาสติกและปิโตรเคมีโดยตรง
  ข้อมูลจากสำนักงานเศรษฐกิจอุตสาหกรรม (www.oie.go.th.) ณ วันที่ 18 มกราคม2553
  ได้สรุปภาวะอุตสาหกรรมพลาสติก และปิโตรเคมี ดังนี้

อุตสาหกรรมผลิตภัณฑ์พลาสติก

ภาพรวมผลิตภัณฑ์พลาสติก

ผลิตภัณฑ์พลาสติกที่ผลิตในประเทศไทย ที่สำคัญได้แก่ ถุงและกระสอบพลาสติกแผ่นฟิลม์ ฟอยล์ เป็นต้น
อุตสาหกรรมพลาสติกมีจำนวนโรงงานทั่วประเทศประมาณ 3,500 โรงงาน
(จากการสำรวจล่าสุดเมื่อปี 2552) ทั้งนี้โรงงานส่วนใหญ่มีขนาดเล็ก และมีเพียงร้อยละ 10
ที่เป็นโรงงานขนาดใหญ่ อุตสาหกรรมที่ใช้พลาสติกเป็นส่วนประกอบในการผลิตที่สำคัญได้แก่
บรรจุภัณฑ์ สิ่งทอ รองเท้า วัสดุก่อสร้าง ชิ้นส่วนเครื่องใช้ไฟฟ้าและอิเล็กทรอนิกส์ ชิ้นส่วนยานยนต์
เป็นต้น โครงสร้างต้นทุนในการผลิตอุตสาหกรรมผลิตภัณฑ์พลาสติกประกอบด้วยวัตถุดิบ(เม็ดพลาสติก)
ร้อยละ 70 แรงงานร้อยละ 10 – 15 พลังงานร้อยละ 8 ที่เหลือเป็น

ค่าใช้จ่ายอื่นๆ ร้อยละ 7-12

การตลาด

การส่งออก

ปี 2552 ผลิตภัณฑ์พลาสติกมีมูลค่าการส่งออกรวมประมาณ 2,154.6 ล้านเหรียญสหรัฐฯ
ลดลงร้อยละ 14.4 เมื่อเทียบกับปีก่อน ตลาดส่งออกที่สำคัญ ได้แก่ ญี่ปุ่นสหรัฐอเมริกา อินโดนีเซีย
และออสเตรเลีย ผลิตภัณฑ์หลักที่มีมูลค่าส่งออกสูงสุด 3 ลำดับแรกได้แก่ แผ่นฟิล์ม ฟอยล์ และแถบ
ถุงและกระสอบพลาสติก และเครื่องใช้บนโต๊ะอาหารพลาสติกโดยมีมูลค่าส่งออกประมาณ 691 490
และ 98 ล้านเหรียญสหรัฐ ฯ โดยลดลงร้อยละ 7.55 18.23 และ 18.72 เมื่อเทียบกับปีก่อน
ตามลำดับ

  ---------------------------- ----------------- --------- --------- --------- --------- -------- --------------
  ประเภทผลิตภัณฑ์                 มูลค่าส่งออก                                                          2552 เทียบกับ
                               (ล้านเหรียญสหรัฐฯ)                                                    2551*
                                                                                                  (ร้อยละ)

                               2547              2548      2549      2550      2551      2552*    

  ถุงและกระสอบพลาสติก            372.9             518.8     530.4     554.0     599.5     490.2    -18.23

  แผ่นฟิล์ม ฟอยล์และแถบ            466.1             536.7     558.7     714.0     747.7     691.2    -7.55

  เครื่องแต่งกายและของใช้ประกอบฯ   25.8              22.6      17.9      21.3      21.1      15.2     -27.96

  กล่องหีบที่ทำด้วยพลาสติก           26.3              30.9      30.0      51.9      74.1      61.1     -17.54

  เครื่องใช้สำนักงานทำด้วยพลาสติก    21.8              22.6      20.2      21.6      18.9      10.6     -43.91

  หลอดและท่อพลาสติก              32.7              41.5      46.0      51.3      63.9      42.3     -33.80

  พลาสติกปูพื้นและผนัง              40.1              50.6      59.1      77.7      77.8      65.4     -15.93

  เครื่องใช้บนโต๊ะอาหารพลาสติก      68.9              84.0      98.9      113.7     121.2     98.5     -18.72

  ผลิตภัณฑ์พลาสติกอื่นๆ              493.2             551.1     624.2     781.5     794.1     680.1    -14.35

  รวมทั้งสิ้น                      1,547.8           1,858.8   1,985.4   2,387.0   2,518.3   2154.6   -14.44
  ---------------------------- ----------------- --------- --------- --------- --------- -------- --------------

ที่มา : ศูนย์เทคโนโลยีสารสนเทศและการสื่อสาร กระทรวงพาณิชย์
โดยความร่วมมือของกรมศุลกากร

* ปี 2552 เป็นตัวเลขประมาณการ

การนำเข้า

ปี 2552 ผลิตภัณฑ์พลาสติกมีมูลค่าการนำเข้ารวมประมาณ 2,142.9 ล้านเหรียญสหรัฐฯ
ลดลงร้อยละ 15.07 เมื่อเทียบกับปีก่อน โดยมีการนำเข้าหลอดและท่อพลาสติกแผ่นฟิล์ม
ฟอยล์และแถบพลาสติก และผลิตภัณฑ์พลาสติกอื่น ๆ ซึ่งมีมูลค่านำเข้าประมาณ 90 805 และ1,247
ล้านเหรียญสหรัฐ ฯ โดยลดลงร้อยละ 14.04 9.36 และ 18.46 เมื่อเทียบกับปีก่อน ตามลำดับ
แหล่งนำเข้าที่สำคัญ ได้แก่ ญี่ปุ่น จีน มาเลเซีย และสหรัฐอเมริกา

  ------------------ ----------------- --------- --------- --------- --------- --------- -------------
  ประเภทผลิตภัณฑ์       มูลค่านำเข้า                                                           2552
                     (ล้านเหรียญสหรัฐฯ)                                                     เทียบกับ2551*

                     2547              2548      2549      2550      2551      2552*     (ร้อยละ)

  หลอดและท่อพลาสติก    80.5              79.7      88.2      99.4      105.4     90.6      -14.04

  แผ่นฟิล์ม             668.9             742.4     767.5     859.2     888.3     805.1     -9.36
  ฟอยล์และแถบพลาสติก                                                                       

  ผลิตภัณฑ์พลาสติกอื่นๆ    1,174.0           1,224.0   1,366.9   1,418.7   1,529.6   1,247.2   -18.46

  รวมทั้งสิ้น            1,923.4           2,046.1   2,222.6   2,377.4   2,523.3   2,142.9   -15.07
  ------------------ ----------------- --------- --------- --------- --------- --------- -------------

ที่มา : ศูนย์เทคโนโลยีสารสนเทศและการสื่อสาร กระทรวงพาณิชย์
โดยความร่วมมือของกรมศุลกากร

* ปี 2552 เป็นตัวเลขประมาณการ

สรุปภาวะอุตสาหกรรมผลิตภัณฑ์พลาสติกปี 2552

ในช่วงไตรมาสสุดท้ายของปี 2551
ได้เกิดวิกฤตเศรษฐกิจแฮมเบอร์เกอร์ที่สหรัฐอมริกาส่งผลให้เศรษฐกิจทั่วโลกชะงักงัน
รวมทั้งประเทศไทยด้วย และมีผลต่อเนื่องในช่วงไตรมาสที่ 1 และ 2
โดยเศรษฐกิจของไทยได้ชะลอตัวลงมาก ทั้งด้านการผลิต การจำหน่าย การส่งออกและการนำเข้า
อย่างไรก็ตาม อุตสาหกรรมพลาสติกเริ่มฟื้นตัวในไตรมาสที่ 3 และคาดการณ์ว่าในไตรมาสที่ 4
สถานการณ์จะดีขึ้นทั้งด้านการผลิต การจำหน่าย การส่งออก และนำเข้า ทั้งนี้เนื่องจาก
มาตรการกระตุ้นเศรษฐกิจทั้งในและต่างประเทศ อาทิเช่น
สหรัฐอเมริกามีการประกาศมาตรการทางการเงินเพื่อกระตุ้นเศรษฐกิจอย่างต่อเนื่อง
หรือประเทศจีนที่มีการปรับอัตราค่าธรรมเนียมในการส่งออกสินค้าลง
เพื่อพยุงเศรษฐกิจของประเทศให้สามารถอยู่รอดได้
รวมทั้งประเทศไทยที่ยังคงมาตรการลดการเก็บค่าน้ำ ค่าไฟ รถเมล์ การแจกเช็คช่วยชาติมูลค่า
2,000บาท โครงการไทยเข้มแข็ง เป็นต้น
ซึ่งมาตรการเหล่านี้ก่อให้เกิดการนำเงินมาหมุนเวียนในระบบเศรษฐกิจ
และเป็นแรงผลักในด้านการผลิต และลงทุนมากขึ้น
อันจะส่งผลให้อัตราการขยายตัวของอุตสาหกรรมพลาสติกดีขึ้น

แนวโน้มผลิตภัณฑ์พลาสติก ปี 2553

สำหรับแนวโน้มอุตสาหกรรมพลาสติก ในช่วงปี 2553 น่าจะดีขึ้นอย่างต่อเนื่องจากปี 2552
เพราะมาตรการต่าง ๆ ของทั้งในและต่างประเทศ ที่เข้าสู่ระบบเศรษฐกิจอย่างต่อเนื่อง
และจากตัวเลขทางเศรษฐกิจของประเทศคู่ค้าที่ดีขึ้นตามลำดับ
รวมทั้งตัวเลขทางเศรษฐกิจของไทยด้วย จากเหตุผลดังกล่าว น่าจะส่งผลต่อภาคอุตสาหกรรมต่าง ๆ
อาทิเช่นอุตสาหกรรมยานยนต์ อุตสาหกรรมไฟฟ้าและอิเล็กทรอนิกส์ อุตสาหกรรมบรรจุภัณฑ์
และอุตสาหกรรมก่อสร้าง เป็นต้น
ซึ่งอุตสาหกรรมพลาสติกถือว่าเป็นอุตสาหกรรมสนับสนุนจึงน่าจะได้รับอานิสงห์จากการขยายตัวของอุตสาหกรรมเหล่านี้ไปในทิศทางที่ดีด้วยเช่นกัน

รัฐบาล/สศอ. มาตรการ/นโยบายเพื่อรองรับสถานการณ์เศรษฐกิจ และช่วยเหลือผู้ประกอบการ

สศอ. ร่วมกับหน่วยงานของภาคเอกชน ได้จัดทำยุทธศาสตร์พัฒนาอุตสาหกรรมพลาสติกขึ้น
โดยแบ่งเป็น 3 ยุทธศาสตร์หลัก คือ การพัฒนาเทคโนโลยีและการจัดการ
การเพิ่มความสามารถทางการตลาด และ การสร้างฐานข้อมูลอุตสาหกรรมพลาสติก
โดยในปัจจุบันสศอ. ได้ดำเนินการเกี่ยวกับ Plastic Intelligent Unit (PIU)
ผ่านทางเว็บไซด์เพื่อเป็นเครื่องมือสำหรับผู้ประกอบการและภาครัฐในการวางแผน
นโยบายเพื่อพัฒนาอุตสาหกรรมพลาสติกนอกจากนี้ ในปี 2553
สศอ.ยังได้รับงบประมาณมาเพื่อจัดทำโครงการพัฒนาเม็ดคอมพาวน์ดและโครงการพัฒนาบุคลากรในอุตสาหกรรมพลาสติก
ภายใต้โครงการเพิ่มผลผลิต Productivity ซึ่งโครงการต่าง ๆ เหล่านี้อยู่ภายใต้แผนยุทธศาสตร์
ฯ ที่จะขับเคลื่อนให้ภาคอุตสาหกรรมพลาสติกก้าวต่อไปอย่างยั่งยืน

อุตสาหกรรมปิโตรเคมี

+-----------+-------+--------+--------+--------+---------+---------+
| ไตรมาส/ปี  | ป     |        | ป      |        | ปิโตรเค  |         |
|           | ิโตรเค |        | ิโตรเคม |        | มีขั้นปลาย |         |
|           | มีขั้นต้น |        | ีขั้นกลาง |        |         |         |
|           |       |        |        |        | (       |         |
|           | (ล้า   |        | (ล     |        | ล้านบาท) |         |
|           | นบาท) |        | ้านบาท) |        |         |         |
+-----------+-------+--------+--------+--------+---------+---------+
|           | นำเข้า | ส่งออก  | นำเข้า  | ส่งออก  | นำเข้า   | ส่งออก   |
+-----------+-------+--------+--------+--------+---------+---------+
| 2548      | 9,7   | 36,    | 47,    | 21,    | 64      | 151     |
|           | 24.15 | 639.37 | 766.15 | 681.55 | ,510.56 | ,315.07 |
+-----------+-------+--------+--------+--------+---------+---------+
| 2549      | 18,8  | 28,    | 38,    | 50,    | 64      | 154     |
|           | 96.59 | 109.87 | 052.68 | 435.04 | ,853.26 | ,147.75 |
+-----------+-------+--------+--------+--------+---------+---------+
| 2550      | 25,8  | 18,    | 29,    | 54,    | 74      | 167     |
|           | 96.13 | 870.75 | 790.44 | 592.78 | ,319.77 | ,531.50 |
+-----------+-------+--------+--------+--------+---------+---------+
| 2551      | 22,8  | 20,    | 30,    | 44,    | 90      | 171     |
|           | 14.76 | 349.16 | 894.10 | 227.06 | ,253.86 | ,675.33 |
+-----------+-------+--------+--------+--------+---------+---------+
| 2552*     | 9,9   | 27,    | 20,    | 44,    | 70      | 144     |
|           | 15.54 | 230.24 | 386.41 | 977.90 | ,007.13 | ,427.05 |
+-----------+-------+--------+--------+--------+---------+---------+
| อัตรา      | -     | 83.41  | -34.01 | 1.70   | -22.43  | -15.87  |
| การขยายตัว | 56.53 |        |        |        |         |         |
| 2         |       |        |        |        |         |         |
| 552*/2551 |       |        |        |        |         |         |
|           |       |        |        |        |         |         |
| (%)       |       |        |        |        |         |         |
+-----------+-------+--------+--------+--------+---------+---------+

หมายเหตุ : * ตัวเลขคาดการณ์

ภาวะอุตสาหกรรมปิโตรเคมีปี 2552

สำหรับปี 2552
ของปีอุตสาหกรรมปิโตรเคมีไทยช่วงครึ่งหลังมีทิศทางการปรับตัวที่ดีขึ้นจากช่วงครึ่งแรกของปี
ส่วนหนึ่งเป็นผลมาจากนโยบายการกระตุ้นเศรษฐกิจระยะสั้นของภาครัฐ
โดยการสร้างอุปสงค์ของตลาดภายในประเทศ อย่างไรก็ตาม
อุตสาหกรรมปิโตรเคมีของไทยยังคงอยู่ภายใต้แรงกดดันจากความผันผวนของราคาน้ำมัน
ภาวะเศรษฐกิจโลก และกำลังการผลิตใหม่ สินค้าราคาถูกจากจีน
และตะวันออกกลางที่จะเริ่มทยอยเข้าสู่เอเชียในช่วงครึ่งหลังของปี 2552 เป็นต้นไป
โดยกำลังการผลิตใหม่นี้จะมีผลต่อราคาผลิตภัณฑ์ปิโตรเคมีในภูมิภาค

แนวโน้มอุตสาหกรรมปิโตรเคมีปี 2553

สำหรับแนวโน้มอุตสาหกรรมปิโตรเคมีไทย ในช่วงปี พ.ศ. 2553
ถือว่ายังอยู่ในช่วงเวลาที่ยากลำบากเต็มไปด้วยความผันผวน
เนื่องจากกำลังการผลิตปิโตรเคมีของโลกจะทยอยเข้ามา
โดยเฉพาะอย่างยิ่งกำลังการผลิตใหม่จากประเทศแถบตะวันออกกลาง และจีน
ซึ่งคาดว่าจะออกสู่ตลาดตั้งแต่ในช่วงครึ่งหลังของปีพ.ศ. 2552 เป็นต้นไป
ประกอบกับวิกฤตเศรษฐกิจโลกในปี พ.ศ. 2551 ที่ส่งผลกระทบอย่างหนักหน่วงในปีพ.ศ. 2552
และอาจจะต่อเนื่องถึงปี พ.ศ. 2553 หรือจะยาวนานกว่านั้น
เนื่องจากภาพรวมเศรษฐกิจโลกยังไม่ชัดเจน และไม่มีทิศทางที่แน่นอน
ประกอบกับความต้องการสินค้า ปิโตรเคมีที่หดตัวลงเนื่องจากผลกระทบจากภาวะเศรษฐกิจ
โดยเฉพาะอย่างยิ่งผลิตภัณฑ์ปิโตรเคมีที่ผลิตขึ้นมาเพื่อนำไปใช้กับสินค้าคงทน เช่นรถยนต์
และอิเล็กทรอนิกส์

นโยบายรัฐบาล/สศอ.

  • สศอ.
  จัดทำโครงการข้อมูลอุตสาหกรรมเชิงเปรียบเทียบเพื่อเพิ่มขีดความสามารถในการแข่งขัน
  (Competitive Benchmarking) สาขาอุตสาหกรรมปิโตรเคมี ระยะที่ 2
  จากการศึกษาโดยภาพรวมสรุปได้ว่าขีดความสามารถในการแข่งขันของอุตสาหกรรมปิโตรเคมีไทยยังอยู่ในระดับที่สามารถแข่งขันได้
  โดยเฉพาะในเชิงการผลิตจัดได้ว่ามีสถานภาพที่เข้มแข็ง

  • ภาครัฐ โดยกระทรวงอุตสาหกรรมได้ให้ความสำคัญกับประเด็นด้านสิ่งแวดล้อม
  โดยกระทรวงอุตสาหกรรมได้ออกประกาศ
  เรื่องโครงการหรือกิจกรรมเกี่ยวกับการอุตสาหกรรมที่อาจก่อให้เกิดผลกระทบต่อชุมชนอย่างรุนแรง
  ทั้งด้านคุณภาพสิ่งแวดล้อม ทรัพยากรธรรมชาติ และสุขภาพ เมื่อวันที่ 14 กันยายน 2552
  โดยอุตสาหกรรมปิโตรเคมีได้ถูกจัดเข้าอยู่ในบัญชีโครงการหรือกิจกรรมที่อาจก่อให้เกิดผลกระทบฯ
  ด้วย

บทบาทของผู้ประกอบธุรกิจตัวแทนจำหน่าย

เนื่องจากลักษณะการจัดจำหน่ายวัตถุดิบของผู้ผลิตอุตสาหกรรมปิโตรเคมีไปถึงลูกค้า
ซึ่งมีลักษณะกระจายอยู่หลายแห่ง ทำให้บริษัทผู้ผลิตสินค้าในอุตสาหกรรมปิโตรเคมีขนาดใหญ่ส่วนใหญ่
เช่น ExxonMobil, Eastman, BASF, Chi Mei
ไม่นิยมกระจายสินค้าด้วยตนเองเนื่องจากต้นทุนในการดำเนินงานจะสูง
และไม่คุ้มค่าต่อการดำเนินการ

ขณะเดียวกัน การที่วัตถุดิบในอุตสาหกรรมปิโตรเคมี มีความหลากหลายสูงมาก
ทำให้ผู้ใช้วัตถุดิบมักต้องการวัตถุดิบจากผู้ผลิตหลายราย
ซึ่งหากผู้ใช้วัตถุดิบสั่งซื้อสินค้าจากทางผู้ผลิตโดยตรงจะมีความยุ่งยากเสียเวลา
และมีค่าใช้จ่ายต่อรายการที่สูงมาก เนื่องจากขาดความประหยัดต่อขนาด
รายการระหว่างผู้ผลิตและผู้ใช้วัตถุดิบในกรณีที่ไม่มีตัวแทนจำหน่ายสามารถแสดงได้ดังแผนภาพดังต่อไปนี้

  แผนภาพแสดงรายการที่ปราศจากตัวแทนจำหน่าย

  ดังนั้น ตัวแทนจำหน่ายจึงมีความสำคัญที่จะเชื่อมโยงระหว่างผู้ผลิตกับผู้บริโภค
  โดยช่วยลดต้นทุนในการจัดจำหน่ายของผู้ผลิตและอำนวยความสะดวกให้กับผู้ใช้วัตถุดิบ นอกจากนี้
  ลักษณะพื้นฐานของลูกค้าที่กระจายตัวกับความหลากหลายของวัตถุดิบ
  จึงทำให้เกิดช่องว่างที่สามารถเพิ่มมูลค่าจากตัวแทนจำหน่ายที่มีประสิทธิภาพที่จะรวบรวมผลิตภัณฑ์ที่หลากหลายจากผู้ผลิตมากรายไปสู่ผู้ใช้
  อย่างทั่วถึง กล่าวได้ว่า ในมุมมองของลูกค้า
  ผู้ประกอบธุรกิจตัวแทนจำหน่ายนำความหลากหลายของสินค้า (Economy of scope) มาให้
  ในมุมมองของผู้ผลิต ตัวแทนจำหน่ายได้รวบรวมกำลังซื้อ (Economy of scale) มาให้
  แผนภาพต่อไปแสดงถึงบทบาทและประโยชน์ของตัวแทนจำหน่าย

  แผนภาพแสดงรายการในกรณีมีตัวแทนจำหน่าย

  ตัวอย่างข้างต้นเปรียบเทียบให้เห็นได้ชัดเจนยิ่งขึ้น
  เช่นในกรณีสินค้าอุปโภคบริโภคที่ผู้บริโภคและผู้ผลิตสินค้า
  นิยมซื้อหาและขายสินค้าผ่านห้างซุปเปอร์สโตร์ขนาดใหญ่ เช่น Tesco Lotus, Makro, BigC
  เป็นต้น

  นอกจากนี้ เนื่องจากผู้ผลิตในอุตสาหกรรมปิโตรเคมีที่เป็นผู้ผลิตระดับโลก
  จะแต่งตั้งตัวแทนจำหน่ายในประเทศใดประเทศหนึ่งเพียง 1 – 2 ราย ด้วยเหตุนี้
  จึงเป็นการยากพอสมควรที่คู่แข่งขันรายใหม่จะเข้ามาสู่ตลาด

2.  คู่แข่ง

  บริษัทฯ ประกอบธุรกิจเป็นตัวแทนจำหน่ายวัตถุดิบในอุตสาหกรรมพลาสติกและปิโตรเคมีครบวงจร
  ซึ่งจำหน่ายวัตถุดิบทั้ง Commodity, Engineering และ Specialty
  ตัวแทนจำหน่ายในประเทศไทยของอุตสาหกรรมนี้ส่วนใหญ่จำหน่ายวัตถุดิบในกลุ่ม Commodity
  เป็นหลัก โดยมีคู่แข่งในขนาดเดียวกันเพียงบริษัทเดียวในอุตสาหกรรม
  ที่มีการจัดจำหน่ายครบวงจรในด้านความครอบคลุมของผลิตภัณฑ์ในลักษณะใกล้เคียงกับบริษัทฯ คือ
  บริษัท เลียกเซ้ง เทรดดิ้ง จำกัด แต่ก็ยังไม่มีสินค้าใน B.U.3 คือ สารเติมแต่งและกาว
  และเคมีภัณฑ์เกรดพิเศษ โดยโอกาสที่คู่แข่งใหม่จะเข้ามาแข่งขันในตลาดนั้น
  ต้องอาศัยความสัมพันธ์กับผู้ผลิต
  โดยผู้ผลิตในอุตสาหกรรมปิโตรเคมีระดับโลกมักจะแต่งตั้งตัวแทนจำหน่ายในประเทศเพียงประเทศละ
  1 – 2 ราย
  นอกจากนี้ต้องมีขนาดใหญ่เพียงพอเพื่อที่จะสร้างความประหยัดต่อขนาดและความหลากหลายของสินค้าอีกด้วย

  อย่างไรก็ตาม ปัจจุบันเริ่มมีคู่แข่งเข้ามาในตลาดมากขึ้น แต่ส่วนมากแล้วมักไม่มีสินค้าที่ครบวงจร
  ดังเช่นที่บริษัทมี แต่คู่แข่งเหล่านั้นก็ Focus เฉพาะสินค้าของตน

  รายได้ของบริษัทคู่แข่งเทียบเคียงกับบริษัทฯ สามารถแสดงได้ดังตารางต่อไปนี้

  หน่วย : ล้านบาท

  ที่มา: บริษัท บิซิเนส ออนไลน์ จำกัด (มหาชน) และบริษัทฯ

  * งบการเงินปี 2548, 2549, 2550, 2551 สิ้นสุดวันที่ 5 มีนาคม 2549, 2550, 2551
  และ 2552 ตามลำดับ

3.  กลยุทธ์การแข่งขัน

กลยุทธ์ด้านคู่ค้า

  บริษัทฯ ดำเนินธุรกิจโดยใช้หลักการพันธมิตรทางธุรกิจ
  ยึดถือประโยชน์ระยะยาวเป็นหลักทั้งกับลูกค้า และผู้ผลิต เช่น
  ในกรณีที่คาดการณ์ว่าราคาวัตถุดิบจะสูงขึ้น บริษัทฯ
  จะให้คำแนะนำลูกค้าทำการวางแผนซื้อสินค้าไว้ล่วงหน้าให้เพียงพอต่อแผนการผลิตเพื่อให้ลูกค้าควบคุมต้นทุนได้
  และเกิดผลกระทบต่อสถานะทางการเงินของลูกค้าให้น้อยที่สุด โดยบริษัทฯ
  ไม่มีนโยบายการซื้อสินค้าตุนไว้เพื่อขายราคาแพง ซึ่งที่ผ่านมาบริษัทฯ
  ได้พิสูจน์ความจริงใจในการเป็นพันธมิตรกับลูกค้าในช่วงวิกฤตที่ผ่านมา เนื่องจากบริษัทฯ
  ได้ขายสินค้าให้กับลูกค้าเหล่านี้ในราคาที่เป็นธรรมและจัดสรรปริมาณอย่างเหมาะสม
  ในกรณีของผู้ผลิต ส่วนใหญ่บริษัทฯ
  จะเป็นตัวแทนให้กับผู้ผลิตรายเดียวในหนึ่งผลิตภัณฑ์เพื่อทำให้บริษัทฯ
  สามารถช่วยทำการตลาดให้กับผู้ผลิตได้อย่างเต็มที่
  และเพื่อขจัดปัญหาความขัดแย้งทางผลประโยชน์ที่จะทำให้ผู้ผลิตคลางแคลงใจ บริษัทฯ
  ดำเนินธุรกิจโดยถือหลักการพันธมิตรเพราะถือหลักการว่าการทำธุรกิจให้ประสบความสำเร็จในระยะยาวต้องอาศัยความสำเร็จของทั้งลูกค้าและผู้ผลิต

  นอกจากนี้ บริษัทฯ ยังเป็นผู้ให้บริการครบวงจร (Total Solutions and Service
  Provider) กับลูกค้า โดยการให้บริการ value added services กับลูกค้า
  การให้บริการไม่เพียงแต่ขายและส่งของให้ลูกค้าเท่านั้น แต่ยังรวมถึงการให้ข้อมูล
  และให้คำปรึกษากับลูกค้าในการดำเนินธุรกิจรวมถึงให้ข้อมูลที่เป็นประโยชน์แก่ลูกค้าทั้งด้านเทคโนโลยีและพัฒนาการใหม่
  ๆ ในต่างประเทศ พร้อมทั้งความเคลื่อนไหวด้านราคาในตลาดโลกตั้งแต่ต้นน้ำไปจนตลอดสาย
  นอกจากนี้ อีกหนึ่งความแตกต่าง
  บริษัทได้อาศัยการเป็นพันธมิตรกับสถาบันการเงินในการช่วยแก้ปัญหาสภาพคล่องให้กับลูกค้าที่มีศักยภาพแต่ติดปัญหาทางการเงิน
  ทำให้ธุรกิจของลูกค้าและบริษัทสามารถขยายตัวได้ไปพร้อมๆกัน

กลยุทธ์ด้านสินค้า

  บริษัทฯ มีสินค้าที่หลากหลายและมีฐานลูกค้าที่กระจายตัวอยู่ในทุกอุตสาหกรรมทำให้บริษัทฯ
  มีรายได้ที่ค่อนข้างสม่ำเสมอไม่แปรผันตามฤดูกาล
  เนื่องจากไม่ได้พึ่งพาสินค้าชนิดใดชนิดหนึ่งหรือลูกค้ารายใดรายหนึ่งเป็นพิเศษ ในอนาคต บริษัทฯ
  จะให้ความสำคัญและเพิ่มรายได้จากสินค้า Specialty
  ให้มากขึ้นเนื่องจากสินค้าประเภทนี้เป็นสินค้าที่มีอัตรากำไรขั้นต้นสูงและตลาดยังมีโอกาสเติบโตได้อีกมาก
  การเพิ่มรายได้สินค้านี้มากขึ้นจะทำให้ความสามารถในการทำกำไรของบริษัทฯ ดีขึ้น
  โดยภายใต้ข้อตกลงเขตการค้าเสรีอาเซียน (AFTA)
  มีผลทำให้ภาษีนำเข้าสินค้าปิโตรเคมีเข้ามาในประเทศไทยลดลงอย่างต่อเนื่องจนเหลือ 0%
  นับตั้งแต่ 1 มกราคม 2553 เป็นต้นไป ซึ่งผลจากการลดภาษีนำเข้านี้จะทำให้บริษัทฯ
  สามารถนำเข้าสินค้าจากผู้ผลิตได้ในราคาถูกลงโดยเฉพาะสินค้าในกลุ่ม Specialty
  ซึ่งอาจจะทำให้มีความต้องการจากลูกค้ามากขึ้นและสามารถทำตลาดได้กว้างและหลากหลายยิ่งขึ้น

  นอกจากนี้ ในปัจจุบันบริษัทฯ ยังได้ทำการวิจัยและพัฒนาสินค้าใหม่ ๆ
  ที่ตอบสนองความต้องการของลูกค้าได้ดีขึ้น โดยบริษัทฯ มีพันธมิตรกับกลุ่ม Compounder
  ซึ่งเป็นผู้ผสมสี ผสมวัตถุดิบชนิดต่างๆ เข้าด้วยกันซึ่งมีประมาณ 50 รายในตลาด
  การเป็นพันธมิตรกับ Compounder นี้จะทำให้บริษัทฯ เข้าใจความต้องการของลูกค้าได้ดียิ่งขึ้น

  กลยุทธ์ด้านบุคลากร

  บริษัทฯ มีบุคลากรที่มีความสามารถซึ่งเติบโตมาพร้อมกับบริษัทฯ
  ที่ขยายตัวอย่างรวดเร็วและมีความรู้สึกเป็นเจ้าของบริษัทฯ
  บุคลากรส่วนใหญ่จบการศึกษาระดับปริญญาตรีขึ้นไปและมีอายุอยู่ในช่วง 25 – 40 ปี
  ซึ่งพนักงานเหล่านี้เป็นส่วนหนึ่งของกลไกหลักของบริษัทฯ
  และยังมีอายุงานอีกยาวนานที่จะผลักดันการเติบโตอย่างยั่งยืนของบริษัทฯ

  บริษัทฯ มีนโยบายในการจัดหาคนที่เหมาะสมกับลักษณะของงาน (Put the Right Man on
  the Right Job)
  โดยจะจัดหาคนที่มีความรู้โดยตรงในสายที่เกี่ยวข้องกับอุตสาหกรรมพลาสติกและปิโตรเคมี
  เพื่อมุ่งไปสู่เป้าหมายของบริษัทฯ ที่พยายามให้บริการ Value added services นั่นคือ
  ให้คำแนะนำกับลูกค้าในเรื่องที่เกี่ยวข้องกับผลิตภัณฑ์ ซึ่งปัจจุบัน พนักงานขายของบริษัทฯ ส่วนใหญ่
  จบการศึกษาด้านวิศวกรรมเคมี และ วิทยาศาสตร์เคมี โดยอีกส่วนหนึ่ง มาจากสายธุรกิจและ
  การจัดการ รวมทั้งมีการจ้าง outsources บางส่วนในงานที่เกี่ยวกับการบริการสำนักงาน
  การทำความสะอาด รักษาความปลอดภัย
  และอำนวยความสะดวกเพื่อให้การปฏิบัติงานมีประสิทธิภาพมากยิ่งขึ้น

  นอกจากนี้ บริษัทฯ ยังมีนโยบายที่จะพัฒนาความรู้ความสามารถของบุคลากรอย่างต่อเนื่อง
  โดยมีการจัดอบรมภายในและสนับสนุนให้พนักงานไปอบรมเพิ่มพูนความรู้จากภายนอกอยู่เสมอ
  มีการส่งพนักงานไปดูงานและฝึกอบรมกับซัพพลายเออร์ที่ต่างประเทศ และ
  ซัพพลายเออร์เดินทางมาให้ความรู้ถึงบริษัทฯ
  ซึ่งนโยบายนี้เป็นนโยบายที่ทำให้พนักงานมีความรู้ความสามารถเพิ่มขึ้น
  ทำให้สามารถให้บริการลูกค้าได้เป็นอย่างดี และแตกต่างอย่างสิ้นเชิงจากตัวแทนจำหน่ายรายอื่น
  ๆ

4.  กลุ่มลูกค้าเป้าหมาย การจำหน่าย และช่องทางการจำหน่าย

  ลักษณะลูกค้าและกลุ่มลูกค้าเป้าหมายของบริษัทฯ

  ลูกค้าของบริษัทฯ ที่ซื้อขายในปี 2552 มีทั้งหมดประมาณ 900 ราย
  โดยเป็นลูกค้าหลักที่ค้าขายกันเป็นประจำมากกว่า 600 ราย
  ลูกค้าของบริษัทฯทั้งหมดเป็นลูกค้าที่มีสัดส่วนการขายให้แต่ละรายไม่เกินร้อยละ 5
  ของยอดขายรวมบริษัทฯ และ มูลค่าลูกค้ารายใหญ่ 10 รายแรกของบริษัทฯ
  มีสัดส่วนประมาณร้อยละ 21 ของยอดขายรวมบริษัทฯ โดยสามารถแบ่งกลุ่มลูกค้าได้เป็น 3
  กลุ่มหลัก คือ

1.  ผู้แปรรูป (converter) เป็นผู้ผลิตซึ่งนำเม็ดพลาสติกและวัตถุดิบอื่น ๆ ที่สั่งซื้อจากบริษัทฯ
    มาแปรรูปเป็นสินค้าสำเร็จรูปที่ใช้ในอุตสาหกรรมต่าง ๆ โดยอุตสาหกรรมหลักที่บริษัทฯ
    ขายวัตถุดิบให้ ได้แก่ อุตสาหกรรมบรรจุภัณฑ์ ซึ่งคิดเป็นร้อยละ 70 – 80
    ของยอดขายในกลุ่มนี้ นอกจากนี้ ยังขายวัตถุดิบให้กับบริษัทในอุตสาหกรรมหลากหลาย ได้แก่
    อุตสาหกรรมยานยนต์ อุตสาหกรรมอิเล็กทรอนิกส์ อุตสาหกรรมเครื่องใช้ในครัวเรือน
    อุตสาหกรรมเครื่องใช้ไฟฟ้า อุตสาหกรรมบรรจุภัณฑ์เครื่องสำอาง อุตสาหกรรมก่อสร้าง
    และอุตสาหกรรมเกษตร เป็นต้น ลูกค้ากลุ่มผู้แปรรูปนี้เป็นลูกค้าหลักของบริษัทฯ
    โดยยอดขายรวมของลูกค้ากลุ่มนี้คิดเป็นประมาณมากกว่าร้อยละ 90
    ของยอดขายทั้งหมดของบริษัทฯ ตัวอย่างของบริษัทลูกค้าในกลุ่มผู้แปรรูปนี้ที่เป็นที่รู้จัก
    ซึ่งไม่ได้เป็นลูกค้ารายใหญ่ของบริษัทฯ ได้แก่ บมจ. ศรีไทยซุปเปอร์แวร์ บมจ.
    ที.กรุงไทยอุตสาหกรรม บมจ. ยูเนี่ยนพลาสติก กลุ่มบริษัทไทยซัมมิท บมจ.
    พลาสติกและหีบห่อไทย จำกัด เป็นต้น

2.  ผู้ค้าที่เป็นพันธมิตรทางธุรกิจ (Trade partner) เป็นผู้ค้าที่เป็นพันธมิตรกับบริษัทฯ
    โดยจะรับสินค้าของบริษัทฯ ไปขายต่ออีกทอดหนึ่ง
    และในบางกรณีพันธมิตรกลุ่มนี้จะแนะนำลูกค้ามาให้บริษัทฯ เนื่องจากบริษัทมีวัตถุดิบที่ครบวงจร
    จึงเป็นการเกื้อกูลกันระหว่างผู้ค้ากับบริษัทฯ บริษัทในกลุ่มนี้มียอดขายเป็นประมาณร้อยละ 1
    ของยอดขายทั้งหมดของบริษัทฯ

3.  บริษัทประเภท Compounder ซึ่งเป็นผู้ผสมสีผสมวัตถุดิบชนิดต่าง ๆ
    เข้าด้วยกันเพื่อให้ได้วัตถุดิบที่ตอบสนองความต้องการลูกค้าได้ดียิ่งขึ้น บริษัทฯ
    ขายสินค้าให้บริษัทประเภท Compounder
    และยังเป็นพันธมิตรกับบริษัทในกลุ่มนี้เพื่อการวิจัยและพัฒนาผลิตภัณฑ์ใหม่ๆ
    ยอดขายจากบริษัทในกลุ่มนี้คิดเป็นประมาณน้อยกว่าร้อยละ 5 ของยอดขายทั้งหมดของบริษัทฯ

  กลุ่มลูกค้าเป้าหมายหลักของบริษัทฯ คือ บริษัทชั้นนำในอุตสาหกรรมนั้น ๆ
  และมุ่งเน้นลูกค้าที่มีฐานะการเงินดี นั่นคือ มีระดับความน่าเชื่อถือที่บริษัทฯ จัดกลุ่มอยู่ในระดับ A
  จน ถึง B บริษัทฯ จะขายสินค้าให้ลูกค้าระดับต่ำกว่า B
  ก็ต่อเมื่อได้รับอนุมัติจากการพิจารณาเป็นพิเศษเท่านั้นและจะอนุมัติในวงเงินที่จำกัด

  ช่องทางการจัดจำหน่าย

  ช่องทางการจัดจำหน่ายหลักของบริษัทฯ
  จะเป็นการจัดจำหน่ายโดยตรงไปที่ลูกค้าโดยจะมีพนักงานขายที่ดูแลแต่ละหน่วยธุรกิจเป็นคนดูแล
  นอกจากนี้ยังมีการเป็นพันธมิตรกับผู้ค้าพลาสติกรายอื่น ซึ่งเป็นตัวแทนจำหน่ายเม็ดพลาสติกเช่นกัน
  โดยหากสินค้าชนิดใดพันธมิตรไม่มีก็จะแนะนำมาที่บริษัทฯ เนื่องจากบริษัทฯ
  ถือได้ว่าเป็นตัวแทนจำหน่ายวัตถุดิบทางด้านพลาสติกและปิโตรเคมีที่มีความหลากหลายของสินค้ามากที่สุด
  รวมถึงพนักงานขายส่วนใหญ่ของบริษัทฯ จบมาทางสายเคมีหรือ โพลิเมอร์
  ทำให้สามารถให้ข้อมูลและบริการที่ครบถ้วน บริษัทฯ เป็นพันธมิตรกับกลุ่ม Compounder
  ซึ่งเป็นผู้ผสมสี ผสมวัตถุดิบชนิดต่าง ๆ ซึ่งการเป็นพันธมิตรกับกลุ่ม Compounder นี้ บริษัทฯ
  จะมีการแลกเปลี่ยนข้อมูลและเข้าทำการวิจัยร่วมกับบริษัท Compounder
  ทำให้สามารถพัฒนาสินค้าใหม่ที่ตอบสนองความต้องการลูกค้าได้ดียิ่งขึ้น

  ที่ตั้งคลังสินค้า

  ทำเลที่ตั้งของบริษัทฯ
  นับเป็นทำเลยุทธศาสตร์ซึ่งเป็นจุดเด่นที่สำคัญประการหนึ่งที่สนับสนุนให้การจัดส่งเป็นไปอย่างมีประสิทธิภาพ
  ด้วยเหตุผลที่สำคัญ 3 ประการ คือ

  ประการแรก ลูกค้าขนาดใหญ่จำนวนมากรวมถึงลูกค้าที่ผลิตชิ้นส่วนยานยนต์
  และบรรจุภัณฑ์พลาสติกมีโรงงานในแถบสมุทรปราการ และต่อเนื่องไปชายฝั่งทะเลตะวันออก
  คลังสินค้าของบริษัทฯ ซึ่งอยู่ริมถนนกิ่งแก้ว จึงเป็นจุดกระจายสินค้าที่ใกล้กับลูกค้าสำคัญเหล่านี้
  ทำให้การจัดส่งเป็นไปได้อย่างรวดเร็วฉับไว
  และประหยัดต้นทุนในการขนส่งเป็นอย่างมากในภาวะวิกฤตพลังงานน้ำมันแพง

  ประการที่สอง ที่ตั้งของคลังสินค้าของบริษัทฯ เป็นจุดซึ่งอยู่ในโซนนอกวงแหวน
  ซึ่งมิได้ถูกจำกัดเวลาเดินรถบรรทุกขนาดใหญ่เหมือนกับโซนด้านใน ทำให้บริษัทฯ
  สามารถใช้กำลังการจัดส่งทั้งกำลังคนกำลังรถได้อย่างเต็มประสิทธิภาพตลอดเวลา

  ประการที่สาม ที่ตั้งของคลังสินค้าของบริษัทฯ เป็นจุดที่มีความสะดวกรวดเร็ว
  และประหยัดค่าใช้จ่ายทั้งในแง่ของเวลาและค่าขนส่งในสภาวะที่น้ำมันมีราคาแพง
  ในการขนสินค้าจากผู้ผลิตในประเทศที่ตั้งโรงงานอยู่ที่นิคมอุตสาหกรรมมาบตาพุด
  จังหวัดระยองทั้งสิ้น รวมถึงสินค้าที่นำเข้าจากต่างประเทศผ่านทางท่าเรือน้ำลึกแหลมฉบัง

  3.3 การจัดหาผลิตภัณฑ์

  บริษัทฯ จัดหาผลิตภัณฑ์และบริการจากผู้ผลิตและผู้จำหน่ายหลัก 23 บริษัท ได้แก่

+---+---------------+----------+----------------+-----------+---------+
|   | ผู้ผลิต /        | SBU      | สินค้า           | ปีที่ได้รับกา  | มีสัญญาแต |
|   | ผู้จำหน่าย       |          |                | รแต่งตั้ง/ปีท | ่งตั้งตัวแท |
|   | (ประเทศที่ติดต่อ  |          |                | ี่เริ่มจำหน่าย | นจำหน่าย |
|   |               |          |                |           |         |
|   | ซื้อสินค้า)       |          |                |           |         |
+===+===============+==========+================+===========+=========+
| 1 | บริษัท เอสซีจี    | Po       | HDPE, LDPE,    | 2539      |        |
|   | พลาสติกส์ จำกัด  | lyolefin | LLDPE, LLDPE   |           |         |
|   |               |          | C8, MDPE, PP   |           |         |
+---+---------------+----------+----------------+-----------+---------+
| 2 | Eastman       | Therm    | COPOLYESTER    | 2539      |        |
|   | Chemical      | oplastic | (PE            |           |         |
|   | Ltd.,         | Rubber & | TG,PCTA,PCTG), |           |         |
|   | Singapore     | Tran     | CELLULOSE      |           |         |
|   | Branch        | sparency |                |           |         |
|   |               | Plastic  |                |           |         |
|   | (             |          |                |           |         |
|   | ประเทศสิงคโปร์) |          |                |           |         |
+---+---------------+----------+----------------+-----------+---------+
| 3 | Itochu        | Po       | PP COATING,    | 2539      |        |
|   | Plastics      | lyolefin | EVA            |           |         |
|   | Pte., Ltd.    |          |                |           |         |
|   | (             |          |                |           |         |
|   | ประเทศสิงค์โปร์) |          |                |           |         |
+---+---------------+----------+----------------+-----------+---------+
| 4 | Chi Mei       | Styrenic | ABS ,SAN,      | 2540      |        |
|   | Corporation   | Plastic  | GPPS, HIPS,    |           |         |
|   |               |          |                |           |         |
|   | (ประเทศไต้หวัน) |          | PC ,PC/ ABS,   |           |         |
|   |               |          | PMMA, SMMA,    |           |         |
|   |               |          | SBS, SSBR,BR   |           |         |
+---+---------------+----------+----------------+-----------+---------+
| 5 | Dupont        | Eng      | ZYTEL( NYLON), | 2540      |        |
|   | Engineering   | ineering | DELRIN (ACETAL |           |         |
|   | Polymers      | Plastics | or POM),       |           |         |
|   |               | &        | CRASTIN(PBT),  |           |         |
|   | (ประเทศไทย)   | S        |                |           |         |
|   |               | ynthetic | RYNITE (PET),  |           |         |
|   |               | Rubber   | HYTREL(TEEE),  |           |         |
|   |               |          | THERMX (PCT)   |           |         |
+---+---------------+----------+----------------+-----------+---------+
| 6 | Chevron       | Petro    | ETH            | 2541      |        |
|   | Philips       | chemical | YLCYCLOHEXANE, |           |         |
|   | Chemicals     | &        | ETHYL,         |           |         |
|   | International | Inte     | T-BUTYLBENZENE |           |         |
|   | N.V.          | rmediate |                |           |         |
|   |               |          |                |           |         |
|   | (ประเ         |          |                |           |         |
|   | ทศสหรัฐอเมริกา) |          |                |           |         |
+---+---------------+----------+----------------+-----------+---------+
| 7 | BASF          | Additive | ATMER,         | 2541      |        |
|   | (Thailand)    | &        | IRGACLEAR,     |           |         |
|   | United        | Adhesive | IRGAFOS,       |           |         |
|   |               |          | TINUVIN,       |           |         |
|   |               |          | IRGASTAT,      |           |         |
|   |               |          | OBTICAL ETC.   |           |         |
+---+---------------+----------+----------------+-----------+---------+
| 8 | Nissho        | Eng      | Z-             | 2541      |        |
|   | Corporation   | ineering | CLEAN(CLEANING |           |         |
|   | (Chisso       | Plastics | COMPOUND)      |           |         |
|   | Group)        | &        |                |           |         |
|   |               | S        |                |           |         |
|   | (ประเทศญี่ปุ่น)   | ynthetic |                |           |         |
|   |               | Rubber   |                |           |         |
+---+---------------+----------+----------------+-----------+---------+
| 9 | บริษัท OCV      | Petro    | CRATEC &       | 2541      |        |
|   | (Thailand)    | chemical | CRATEC PLUS    |           |         |
|   | จำกัด          | &        | (FIBER GLASS), |           |         |
|   | บริษัทในกลุ่มของ  | Inte     |                |           |         |
|   | OCV           | rmediate |                |           |         |
|   | Reinforcement |          |                |           |         |
|   | Co., LTD      |          |                |           |         |
|   | (เกิดจากการร   |          |                |           |         |
|   | วมกิจการระหว่าง |          |                |           |         |
|   | Owens Corning |          |                |           |         |
|   | Australia PTY |          |                |           |         |
|   |               |          |                |           |         |
|   | (ประ          |          |                |           |         |
|   | เทศออสเตรเลีย) |          |                |           |         |
|   | และ Saint     |          |                |           |         |
|   | Gobain’s      |          |                |           |         |
|   | R             |          |                |           |         |
|   | einforcement) |          |                |           |         |
+---+---------------+----------+----------------+-----------+---------+
| 1 | Cabot         | Therm    | PLASBLAK,      | 2542      |        |
| 0 | Plastics      | oplastic | PLASWHITE      |           |         |
|   | HongKong Ltd. | Rubber & | (BLACK &       |           |         |
|   |               | Tran     |                |           |         |
|   | (ประเทศฮ่องกง) | sparency | WHITE          |           |         |
|   |               | Plastic  | MASTERBATCH),  |           |         |
|   |               |          | CONDUCTIVE     |           |         |
+---+---------------+----------+----------------+-----------+---------+
| 1 | Dow Chemical  | Po       | LDPE, LLDPE ,  | 2542      |        |
| 1 | Thailand Ltd. | lyolefin | EVA            |           |         |
|   | Hong Kong     |          |                |           |         |
|   | Branch        |          |                |           |         |
|   |               |          |                |           |         |
|   | (ประเทศฮ่องกง) |          |                |           |         |
+---+---------------+----------+----------------+-----------+---------+
| 1 | บริษัท          | Styrenic | STYRON (GPPS,  | 2542      |        |
| 2 | สยามโพลีสไตรีน  | Plastic  | HIPS), ATECH   |           |         |
|   | จำกัด          |          |                |           |         |
|   |               |          |                |           |         |
|   | (ประเทศไทย)   |          |                |           |         |
+---+---------------+----------+----------------+-----------+---------+
| 1 | Sabic Asia    | Po       | LLDPE, PP      | 2543      |        |
| 3 | Pacific       | lyolefin |                |           |         |
|   | Pte.Ltd.      |          |                |           |         |
|   |               |          |                |           |         |
|   | (             |          |                |           |         |
|   | ประเทศสิงคโปร์) |          |                |           |         |
+---+---------------+----------+----------------+-----------+---------+
| 1 | SABIC         | Eng      | POLYCARBONATE, | 2544      |        |
| 4 | Innovative    | ineering | PPO            |           |         |
|   | Plastics      | Plastic  |                |           |         |
|   | (Thailand)    | &        |                |           |         |
|   | co.,Ltd       | S        |                |           |         |
|   |               | ynthetic |                |           |         |
|   | (ประเทศไทย)   | Rubber   |                |           |         |
+---+---------------+----------+----------------+-----------+---------+
| 1 | Asia Polymer  | Po       | LDPE, EVA      | 2545      |        |
| 5 | Corporation   | lyolefin |                |           |         |
|   |               |          |                |           |         |
|   | (ประเทศไต้หวัน) |          |                |           |         |
+---+---------------+----------+----------------+-----------+---------+
| 1 | INEOS Nova    | Po       | LLDPE, SMMA,   | 2545      |        |
| 6 | (I            | lyolefin | NAS            |           |         |
|   | nternational) | and      |                |           |         |
|   | S.A.          | Tran     |                |           |         |
|   | (ประเท        | sparency |                |           |         |
|   | ศสวิสเซอร์แลนด์) |          |                |           |         |
+---+---------------+----------+----------------+-----------+---------+
| 1 | Inabata       | Styrenic | SBS RESIN      | 2545      |        |
| 7 | (Thailand)    | Plastic  |                |           |         |
|   | Co., Ltd.     |          |                |           |         |
|   | (Denka)       |          |                |           |         |
|   |               |          |                |           |         |
|   | (ประเทศไทย)   |          |                |           |         |
+---+---------------+----------+----------------+-----------+---------+
| 1 | บริษัท          | PET &    | PVC RESIN, PVC | 2546      |        |
| 8 | ไทยพล         | PVC      | COMPOUND       |           |         |
|   | าสติกและเคมีภัณฑ์ |          |                |           |         |
|   | จำกัด (มหาชน)  |          |                |           |         |
|   |               |          |                |           |         |
|   | (ประเทศไทย)   |          |                |           |         |
+---+---------------+----------+----------------+-----------+---------+
| 1 | ExxonMobil    | Eng      | EVA &          | 2547      |        |
| 9 | Chemical Asia | ineering | PETROLEUM      |           |         |
|   | Pacific       | Plastics | RESIN          |           |         |
|   |               | &        |                |           |         |
|   | (             | S        | SANTOPRENE,    |           |         |
|   | ประเทศสิงคโปร์) | ynthetic | VYRAM,         |           |         |
|   |               | Rubber,  | GEOLAST,       |           |         |
|   |               | Therm    | EXACT,         |           |         |
|   |               | oplastic | VISTAMAX,      |           |         |
|   |               | Rubber & | VISTALON       |           |         |
|   |               | Tran     | (EPDM), BUTYL  |           |         |
|   |               | sparency |                |           |         |
|   |               | Plastic, |                |           |         |
|   |               |          |                |           |         |
|   |               | Additive |                |           |         |
|   |               | &        |                |           |         |
|   |               | Adhesive |                |           |         |
+---+---------------+----------+----------------+-----------+---------+
| 2 | Rio Tinto     | Petro    | FIREBRAKE ZB,  | 2547      |        |
| 0 | Mineral Asia  | chemical | MISTRON        |           |         |
|   | Pte.,         | &        |                |           |         |
|   | Ltd.(         | Inte     |                |           |         |
|   | ประเทศสิงค์โปร์) | rmediate |                |           |         |
+---+---------------+----------+----------------+-----------+---------+
| 2 | Nanocor.Inc   | Additive | NANOCLAY       | 2549      |        |
| 1 |               | &        |                |           |         |
|   | (ประเ         | Adhesive |                |           |         |
|   | ทศสหรัฐอเมริกา) |          |                |           |         |
+---+---------------+----------+----------------+-----------+---------+
| 2 | Integrated    | PET &    | POLYURETANE    | 2548      |        |
| 2 | Refinery      | PVC      |                |           |         |
|   | Petrochemical |          |                |           |         |
|   | Complex       |          |                |           |         |
|   | (ประเทศไทย)   |          |                |           |         |
|   | (IRPC)        |          |                |           |         |
+---+---------------+----------+----------------+-----------+---------+
| 2 | Dainippon Ink | Eng      | POLYPHENYLENE  | 2551      |        |
| 3 | and           | ineering | SULFIDE (PPS)  |           |         |
|   | Chemicals,    | Plastics |                |           |         |
|   | Incorporated  | &        |                |           |         |
|   | (DIC)         | S        |                |           |         |
|   |               | ynthetic |                |           |         |
|   |               | Rubber,  |                |           |         |
|   |               | Therm    |                |           |         |
|   |               | oplastic |                |           |         |
|   |               | Rubber & |                |           |         |
|   |               | Tran     |                |           |         |
|   |               | sparency |                |           |         |
|   |               | Plastic, |                |           |         |
|   |               |          |                |           |         |
|   |               | Additive |                |           |         |
|   |               | &        |                |           |         |
|   |               | Adhesive |                |           |         |
+---+---------------+----------+----------------+-----------+---------+
| 2 | AKZO Nobel    | Additive | ARMOSLIP       | 2552      |        |
| 4 | Polymer       | &        |                |           |         |
|   | Chemicals BV  | Adhesive | ARMOSTAT       |           |         |
+---+---------------+----------+----------------+-----------+---------+

  โดยทั่วไปแล้วสินค้าที่นำเข้ามาจากต่างประเทศมักจะมีตัวแทนจำหน่ายประมาณ 1-2 ราย
  ในขณะที่สินค้าในประเทศจะมีตัวแทนจำหน่ายมากกว่านั้นมาก เช่น กรณีของบริษัท เอสซีจี
  พลาสติกส์ จำกัด มีตัวแทนจำหน่าย 16 รายเป็นต้น

  บริษัทฯ มีการสั่งสินค้าเก็บไว้ในคลังสินค้าเพื่อส่งมอบให้ลูกค้าเมื่อมีการสั่งซื้อ
  แต่ในกรณีที่เป็นการสั่งสินค้าจำนวนมาก บริษัทฯ จะดำเนินการจัดส่งจากผู้ผลิตจนถึงลูกค้าโดยตรง
  เพื่อลดต้นทุนและความยุ่งยากของการดำเนินการ

  การจัดหาสินค้ามาจากในประเทศในช่วงปี 2548 – 2551 ประมาณ 73 - 81%
  และต่างประเทศประมาณ 18 - 26% ดังแสดงได้ดังตารางดังต่อไปนี้

หน่วย: ล้านบาท

  ----------------- ---------- -------- ---------- -------- ---------- ---------
                    2550                2551                2552       

                    มูลค่า       ร้อยละ    มูลค่า       ร้อยละ    มูลค่า       ร้อยละ

  ยอดซื้อในประเทศ     2,591.66   81.20    2,359.51   73.23    1,750.91   75.48

  ยอดซื้อต่างประเทศ    600.00     18.80    862.53     26.77    568.85     24.52

  รวม               3191.66    100.00   3,222.04   100.00   2,319.76   100.00
  ----------------- ---------- -------- ---------- -------- ---------- ---------

  โดยในปี 2551 ยอดซื้อในประเทศหลักมาจากบริษัท เอสซีจี พลาสติกส์ จำกัด โดยคิดเป็นร้อยละ
  69 ของยอดซื้อในประเทศทั้งหมด ในขณะที่ยอดซื้อจากต่างประเทศหลักมาจากบริษัท
  เอ็กซอนโมบิล เคมิคอล เอเชีย แปซิฟิกโดยคิดเป็นร้อยละ 41 ของยอดซื้อต่างประเทศทั้งหมด
  ในขณะที่ปี 2552 ยอดซื้อในประเทศหลักมาจากบริษัท เอสซีจี พลาสติกส์ จำกัด
  โดยคิดเป็นประมาณร้อยละ 70 ของยอดซื้อในประเทศทั้งหมด
  ในขณะที่ยอดซื้อจากต่างประเทศหลักมาจากบริษัท เอ็กซอนโมบิล เคมิคอล เอเชีย แปซิฟิก
  โดยคิดเป็นร้อยละ 29 ของยอดซื้อต่างประเทศทั้งหมด

  สำหรับยอดขายของบริษัทฯ จากผู้ผลิต/ผู้จำหน่ายที่มีสัญญาแต่งตั้งคิดเป็นประมาณมากกว่าร้อยละ
  80 ของยอดขายรวมของบริษัทฯ
  และอัตรากำไรขั้นต้นเฉลี่ยของสินค้าจากตัวแทนจำหน่ายที่มีสัญญาแต่งตั้งใกล้เคียงกับอัตรากำไรขั้นต้นเฉลี่ยของสินค้าจากผู้ผลิต/ผู้จำหน่ายที่ไม่มีสัญญาแต่งตั้ง

  นโยบายเกี่ยวกับสินค้าคงคลัง

  บริษัทฯ มีนโยบายเก็บสินค้าให้ต่ำที่สุดเท่าที่จำเป็นสำหรับการส่งให้ลูกค้าอย่างทันเวลา
  โดยมีระยะเวลาการเก็บสินค้าเฉลี่ย 6 วัน สำหรับสินค้าที่ผลิตในประเทศและเฉลี่ย 60-90 วัน
  สำหรับสินค้านำเข้าจากต่างประเทศ โดยบริษัทฯ จะมีการกำหนดขนาดการสั่งซื้อที่เป็นมาตรฐาน
  และมีการวางแผนเก็บสินค้าคงคลังโดยพิจารณาถึงระยะเวลาการสั่งซื้อ
  และมีการพยากรณ์ยอดขาย
  โดยจะเก็บสินค้าประเภทที่มีระยะเวลาในการสั่งสินค้านานและมีความผันผวนของราคาต่ำไว้มากในคลังสินค้า
  เพื่อสำรองไว้เพื่อจัดส่งให้ลูกค้า ทั้งนี้บริษัทฯ ไม่มีนโยบายกักตุนสินค้าเพื่อเก็งกำไร บริษัทฯ
  มีระบบควบคุมการเก็บสินค้าโดยสินค้าทุกชิ้นที่นำเข้าจะต้องมีใบส่งสินค้าจากผู้ผลิตและมีใบนำเข้าคลังสินค้า
  สินค้าทุกชิ้นที่ออกต้องมีใบจ่ายสินค้าออกจากคลังสินค้า ดังนั้น
  จำนวนสินค้าในคลังสินค้าจึงตรงกับจำนวนในระบบบัญชี โดยบริษัทฯ
  จะมีการสุ่มตรวจเช็คสินค้าคงคลังทุกเดือน และมีการตรวจเช็คทั้งหมดทุก 6 เดือน

  บริษัทฯ ใช้ระบบ FIFO (First In, First Out)
  เพื่อไม่ให้เกิดปัญหาสินค้าเสื่อมสภาพจากการเก็บนานเกินควร
  และมีระบบแจ้งเตือนสินค้าที่ไม่มีการเคลื่อนไหวเป็นเวลานานเกิน 6 เดือน ทั้งนี้สินค้าของบริษัทฯ
  มีอายุการเก็บโดยไม่เสื่อมสภาพเฉลี่ยประมาณ 2 ปี

  ในปี 2552 บริษัทฯ มีคลังสินค้าในบริเวณบริษัทฯ 3 หลัง อยู่ในบริเวณเดียวกับพื้นที่บริษัทฯ
  คลังสินค้าแรกมีพื้นที่ประมาณ 1,200 ตร.ม. และมีพื้นที่ชั้นลอยอีก 400 ตร.ม. คลังสินค้าที่ 2
  มีพื้นที่ประมาณ 1,200 ตร.ม. และคลังสินค้าที่3 เป็นคลังสินค้าชั่วคราวพื้นที่ประมาณ 750
  ตร.ม. ส่วนคลังสินค้าที่ 4 บริษัทได้เช่าพื้นที่จากโกดังกันตารัติ ตั้งอยู่ริมถนนกิ่งแก้ว
  ห่างจากบริษัทประมาณ 2 กิโลเมตร พื้นที่ประมาณ 2,880 ตร.ม. โดยเริ่มใช้เมื่อวันที่ 1
  สิงหาคม 2551 และสัญญาฉบับปัจจุบันสิ้นสุดสัญญาเช่าวันที่ 31 ธันวาคม 2553

  การจัดเก็บสินค้าของบริษัทฯ จะมีหลักเกณฑ์ในการพิจารณา คือ แบ่งตามประเภทของสินค้า
  โดยจัดแบ่งเป็น สินค้า Commodity, Engineering, Chemical, Dangerous and
  Harzardard Cargo โดย

-   จัดเก็บสินค้าประเภท Commodity ไว้ที่คลังสินค้าหลังที่ 2 คลังสินค้าชั่วคราว
    และคลังกันตารัติ สินค้าประเภท Commodity จะมีความเคลื่อนไหวบ่อย
    และปริมาณในการเคลื่อนไหวแต่ละครั้ง ค่อนข้างมาก แต่จะเป็นสินค้าที่มีราคาไม่สูง

-   จัดเก็บสินค้าประเภท Engineering ไว้ที่คลังสินค้าหลังที่หนึ่งบริเวณพื้นที่ด้านล่าง
    และจัดเก็บสินค้าประเภท Chemical ไว้บริเวณชั้นลอย
    เนื่องจากลักษณะของสินค้าจะแตกต่างกัน และลักษณะของบรรจุภัณฑ์ของสินค้าประเภท
    Chemical จะแตกต่างจากเม็ดพลาสติก คือ จะบรรจุถุง
    และบรรจุอยู่ในกล่องกระดาษอีกชั้นหนึ่งไม่สามารถซ้อนทับได้ สินค้าประเภท Engineering
    และ Chemical จะมีความถี่ในการเคลื่อนไหว และปริมาณการเคลื่อนไหวน้อยกว่าประเภท
    Commodity สินค้าส่วนใหญ่จะนำเข้าจากต่างประเทศ และจะมีมูลค่าของสินค้าค่อนข้างสูง
    ทั้งนี้ในสินค้าประเภท Chemical บางเกรดที่มีการแบ่งบรรจุภัณฑ์
    จะจัดเก็บบรรจุภัณฑ์ที่ทำการแบ่งไว้ต่างหากที่ชั้นสำหรับวางสินค้าโดยแยกตามขนาดของบรรจุภัณฑ์และรหัสสินค้า
    ทั้งนี้จำเป็นต้องตรวจสอบอุณหภูมิของคลังสินค้า ซึ่งมีผลต่อการจัดเก็บสินค้าประเภท Chemical
    ไม่ให้ได้รับผลกระทบจากอุณหภูมิที่สูงเกินไป ส่งผลต่อคุณภาพของสินค้า

-   การจัดเก็บสินค้าประเภท Dangerous and Hazardard Cargo หรือสินค้าอันตราย
    เป็นสินค้าเกรดพิเศษบางชนิดที่ต้องการการเก็บรักษาเป็นพิเศษนั้น
    ทางบริษัทได้จัดเก็บไว้ที่คลังสินค้าที่ได้รับใบอนุญาตในการประกอบการคลังสินค้าอันตราย ได้แก่
    บริษัท บีเอ็มที แปซิฟิค จำกัด (เดิมชื่อ บริษัท บางกอก โมเดอร์น เทอร์มินอล จำกัด)

-   การจัดเก็บสินค้าในคลังสินค้าทัณฑ์บน
    เป็นสินค้าที่นำเข้ามาสำหรับลูกค้าที่ได้รับสิทธิพิเศษทางภาษี
    เนื่องจากกระบวนการในการนำเข้าสินค้า
    โดยผ่านคลังสินค้าทัณฑ์บนจะยังคงใช้สิทธิพิเศษทางภาษีที่ลูกค้ามีได้ (กลุ่ม BOI หรือ
    ลูกค้าที่อยู่ในพื้นที่ EPZ)

  โดยลักษณะการจัดเก็บสินค้า จะจัดแยกสินค้าแต่ละรหัสสินค้าให้อยู่ในกอง
  และแถวเดียวกันเป็นหลัก โดยในแต่ละกองจะจัดเก็บสินค้าน้ำหนัก 1,000 – 1,500 กิโลกรัม
  สินค้าของผู้ผลิตเดียวกัน จะจัดเก็บอยู่ในบริเวณเดียวกัน
  และในการจัดวางสินค้ามีการจัดทำเอกสารกำกับกองสินค้าและแถวสินค้าให้สามารถควบคุมความถูกต้องในการดำเนินการนำเข้าเก็บ
  และนำส่งมอบ อีกทั้งจัดแถวของสินค้าให้มีพื้นที่สำหรับ เดินตรวจสอบความเรียบร้อยของสินค้าได้
  สม่ำเสมอ โดยคำนึงถึงความปลอดภัยของผู้ปฏิบัติงานในคลังสินค้าเป็นสิ่งสำคัญ

  ทั้งนี้ในการจัดเก็บสินค้า
  จะจัดเก็บสินค้าที่มีความเคลื่อนไหวสม่ำเสมอของแต่ละคลังสินค้าไว้บริเวณพื้นที่ด้านหน้า
  ใกล้ประตูคลังสินค้าเพื่อความสะดวกรวดเร็วในการปฏิบัติงาน
  โดยที่ในบางช่วงเวลาที่มีสินค้าเข้าเป็นจำนวนมากนั้นอาจทำให้ไม่สามารถจัดวางสินค้าในเกรดเดียวกันไว้ด้วยกันได้
  เนื่องจากการซ้อนทับสินค้าด้วยสินค้าใหม่จะทำให้การควบคุมวิธี FIFO เป็นไปได้ยาก
  ทั้งนี้สินค้าดังกล่าวจะถูกจัดวางเป็นแถวใหม่ และลงบันทึกวันรับสินค้าในเอกสารกำกับสินค้า
  เพื่อเป็นข้อมูล และใช้ในการจ่ายสินค้าต่อไป

3.4 งานที่ยังไม่ได้ส่งมอบ

  -ไม่มี-